sagorsarker/bangla-wikipedia huggingface dataset:
ইয়াছিন আরাফাত

২৫ সেপ্টেম্বর ২০১৬ সালে তিনি ২০১৬-১৭ জাতীয় ক্রিকেট লিগে চট্টগ্রাম বিভাগের হয়ে প্রথম শ্রেণিতে আত্মপ্রকাশ করেন। তিনি প্রথম ইনিংসে পাঁচ উইকেট শিকার করেন এবং ম্যান অফ দ্য ম্যাচ নির্বাচিত হন। তিনি ২০ এপ্রিল ২০১৭ সালে ২০১৬-১৭ ঢাকা প্রিমিয়ার বিভাগ ক্রিকেট লিগে ব্রাদার্স ইউনিয়নের হয়ে লিস্ট এ ক্রিকেটে স্থান অর্জন করেন। 
১৪ মার্চ ২০১৮ সালে ২০১৭-১৮ ঢাকা প্রিমিয়ার ডিভিশন ক্রিকেট লিগে আবাহনী লিমিটেডের বিপক্ষে গাজী গ্রুপ ক্রিকেটারদের হয়ে বোলিং করে লিস্ট এ ম্যাচে আট উইকেট অর্জনকারী প্রথম বাংলাদেশি বোলার হয়েছেন। ৮.১ ওভার থেকে ৪ উইকেটে 8 রান করে তিনি শেষ করেন। ২০১০ সালের পর এটি লিস্ট এ ক্রিকেটে প্রথম আট উইকেটের পর্ব ছিল।
আগস্ট ২০১৯ সালে, তিনি বাংলাদেশের ২০১৯-২০ মরসুমের আগে একটি প্রশিক্ষণ শিবিরে ৩৫ ক্রিকেটারের একজন ছিলেন। 
২০১২ সালের সেপ্টেম্বরে তাকে ২০১৯-২০২০ বাংলাদেশ ত্রি-জাতি সিরিজের জন্য বাংলাদেশের প্রথম দুটি টি- টোয়েন্টি স্কোয়াডে স্থান দেওয়া হয়ে। তবে চোটের কারণে খেলতে পারেননি এবং আবু হায়দার তার জায়গায় ছিলেন। পরের দুটি টি-টোয়েন্টিতে তাকে দল থেকে বাদ দেওয়া হয়।
অন্তরা

অন্তরা একজন বাংলাদেশি অভিনেত্রী ছিলেন।
অন্তরা শিশুশিল্পী হিসেবে চলচ্চিত্রাঙ্গনে যাত্রা শুরু করলেও পরবর্তীকালে নায়িকা চরিত্রে অভিনয় করা শুরু করেন। তার বিপরীতে "প্রেমের কসম" চলচ্চিত্রে অভিনয়ের মাধ্যমে চলচ্চিত্রাঙ্গনে অভিষেক ঘটেছিল মাহফুজ আহমেদের। তিনি ২০১৪ সালের ৮ জানুয়ারি মৃত্যুবরণ করেন।
কেয়া (অভিনেত্রী)

সাবরিনা সুলতানা কেয়া (জন্ম ১২ অক্টোবর,১৯৮৫) হচ্ছেন একজন বাংলাদেশী চলচ্চিত্র অভিনেত্রী ও মডেল। যিনি চলচ্চিত্র ও টিভি নাটকে অভিনয় করার পাশাপাশি বিভিন্ন বিজ্ঞাপনচিত্রে মডেল হিসেবে কাজ করেছেন।
২০০১ সালে ২৪ বছর বয়সে "কঠিন বাস্তব" চলচ্চিত্রের মাধ্যমে চলচ্চিত্রাঙ্গনে অভিষেক ঘটে কেয়ার। ২০০৩ সালে তিনি "সাহসী মানুষ চাই" চলচ্চিত্রে অভিনয় করেন, যা দুইটি বিভাগে জাতীয় চলচ্চিত্র পুরস্কার অর্জন করে। ২০১৫ সালে তার অভিনীত সর্বশেষ চলচ্চিত্র "ব্ল্যাকমানি" মুক্তি পায়। এরপর তিনি ৪ বছর পর ২০১৯ সালে শিপন মিত্রের বিপরীতে "ইয়েস ম্যাডাম" চলচ্চিত্রের মাধ্যমে পুনরায় প্রত্যাবর্তন করেন।
২০১১ সালের ২২ ডিসেম্বর অনৈতিক কাজে জড়িত থাকার অভিযোগে কেয়াকে গ্রেফতার করে পুলিশ। এরপর, ২০১১ সালের ২৩ ডিসেম্বর তিনি জরিমানা প্রদানের বিনিময়ে মুক্তি পান।
আলা বৈকুণ্ঠপুরমুলো

আলা বৈকুণ্ঠপুরমুলো (Telugu: "అల వైకుంఠపురములో") ২০২০ সালে মুক্তিপ্রাপ্ত তেলুগু ভাষার মারপিটধর্মী চলচ্চিত্র। চলচ্চিত্রটি পরিচালনা করেছেন ত্রিবিক্রম শ্রীনিবাস এবং গীতা আর্টস ও হারিকা অ্যান্ড হাসিন ক্রিয়েশনস্ -এর ব্যানারে যৌথভাবে প্রযোজনা করেছেন অল্লু অরবিন্দ ও এস. রাঁধা কৃষ্ণ। এটি মালয়ালম ও তামিল ভাষায় ডাবিং সংস্করণ সহ ২০২০ সালে মুক্তি পায় এবং ২০২২ সালে ছবিটিকে হিন্দি ভাষায় ডাবিং করা হয়, যা গোল্ডমাইন্স টিভি চ্যানেলে প্রচারিত হয়েছিল। চলচ্চিত্রটি মুখ্য ভূমিকায় অভিনয় করেছেন অল্লু অর্জুন ও পূজা হেগড়ে এবং তাবু, নিবেথা পিথুরাজ, সুশান্ত, নবদ্বীপ, জয়রাম, সত্যরাজ, রাজেন্দ্র প্রসাদ, ভেনেলা কিশোর, ব্রাহ্মজী ও সুনীল সহ অন্যান্যরা বিভিন্ন গুরুত্বপূর্ণ ভূমিকায় অভিনয় করেছেন। চলচ্চিত্রটির সংগীত ও আবহসংগীত পরিচালনা করেছেন এস.এস. থমন। এটি "এস/ও সত্যমুর্তি" ও "যুলাই" চলচ্চিত্রের পর নির্মাতা ত্রিবিক্রম শ্রীনিবাস ও অল্লু অর্জুনের তৃতীয় যৌথ অবদান ।
চলচ্চিত্রটির সংগীত পরিচালনা করেন থমন এস. ৷ "অরবিন্দা সমেত বীর রাঘব" চলচ্চিত্রের পর পরিচালক ত্রিবিক্রমের সাথে এটি তার দ্বিতীয় কাজ ৷
ইটাওয়া জেলা

ইটাওয়া জেলা ভারতের উত্তর প্রদেশ রাজ্যের পশ্চিম অংশের অন্যতম একটি জেলা। ইটাওয়া শহর এ জেলার সদর। এ জেলার মোট আয়তন ২৩১১ কিলোমিটার এবং এর জনসংখ্যা হল ১,৫৮১,৮১০ জন।
২০১১ সালের ভারতীয় জনগণনা অনুসারে ইটাওয়া জেলার মোট জনসংখ্যা ১,৫৭৫,২৪৭ জন, যা গ্যাবোন রাষ্ট্রের প্রায় মোট জনসংখ্যার সমান বা মার্কিন যুক্তরাষ্ট্রের আইডাহোর রাজ্যের জনসংখ্যার সমান। এ বিপুল জনসংখ্যা এটিকে ভারতে ৩১৬তম জনবহুল জেলায় স্থান দিয়েছে (মোট ৬৪০টি জেলার মধ্যে)। ইটাওয়া জেলার জনসংখ্যার ঘনত্ব প্রতি বর্গকিলোমিটারে ১৫৭ জন (প্রতি বর্গ মাইনে ৪১০ জন) বসবাস করে।২০০১-২০১১ এর দশকে জেলার জনসংখ্যা বৃদ্ধির হার ছিল ১২.৯১%। ইটাওয়া জেলায় প্রতি ১০০০ পুরুষের বিপরীতে ৯৭০ জন মহিলা লিঙ্গ অনুপাত রয়েছে এবং সাক্ষরতার হার ৭০.১৪%।
ইটাওয়া জেলা সড়ক পথে জাতীয় রাজধানী দিল্লীসহ অন্যন্য গুরুত্বপূর্ণ শহরের সাথে যুক্ত।
শাহনূর

শাহনূর হলেন একজন বাংলাদেশি অভিনেত্রী ও মডেল যিনি চলচ্চিত্র ও টিভি নাটকে অভিনয় করার পাশাপাশি বিভিন্ন বিজ্ঞাপনচিত্রে মডেল হিসেবে কাজ করেছেন।
১৯৯৯ সালে "ফাঁসির আদেশ" চলচ্চিত্রের মাধ্যমে চলচ্চিত্রাঙ্গনে যাত্রা যাত্রা শুরু করেন শাহনূর। কিন্ত, চলচ্চিত্রটি মুক্তি পায় নি। ২০০০ সালে তার অভিনীত চলচ্চিত্র "জিদ্দি সন্তান" মুক্তি পায় যেটি ছিল তার প্রথম মুক্তিপ্রাপ্ত চলচ্চিত্র। চলচ্চিত্রটিতে তিনি রুবেলের বিপরীতে অভিনয় করেছিলেন। এরপর ২০০৩ সালে তিনি "সাহসী মানুষ চাই" ও "কারাগার" চলচ্চিত্রে অভিনয় করেন। "সাহসী মানুষ চাই" দুইটি বিভাগে ও "কারাগার" একটি বিভাগে জাতীয় চলচ্চিত্র পুরস্কার জিতেছিল। ২০০৫ সালে তিনি "হাজার বছর ধরে" চলচ্চিত্রে অভিনয় করেছিলেন। চলচ্চিত্রটি শ্রেষ্ঠ চলচ্চিত্রসহ পাঁচটি বিভাগে জাতীয় চলচ্চিত্র পুরস্কার জিতেছিল। তার সর্বশেষ মুক্তিপ্রাপ্ত চলচ্চিত্র "ইন্দুবালা"।
২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন শাহনূর। আন্দোলন চলাকালীন সময়ে শাহনূর সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে।
মোহসিন খান

মোহসিন হাসান খান (; জন্ম: ১৫ মার্চ, ১৯৫৫) সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৭৭ থেকে ১৯৭৯ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে করাচি, সিন্ধু, হাবিব ব্যাংক লিমিটেড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে মিডিয়াম পেস বোলিং করতেন মোহসিন খান।
পাকিস্তান নৌবাহিনীর কর্মকর্তা পিতা ও মার্কিন যুক্তরাষ্ট্র থেকে শিক্ষিত মাতা শিক্ষিকা ও উপাধ্যক্ষের সন্তান তিনি। শৈশবকাল থেকেই হরেকরকম ক্রীড়ায় দক্ষ ছিলেন। টেনিস, সাঁতার ও ক্রিকেট খেলায় অংশ নিতেন। এমনকি, এক পর্যায়ে পাকিস্তানের জুনিয়র ব্যাডমিন্টন শিরোপাধারী হন।
১৯৭০-৭১ মৌসুম থেকে ১৯৮৫-৮৬ মৌসুম পর্যন্ত মোহসিন খানের প্রথম-শ্রেণীর খেলোয়াড়ী জীবন চলমান ছিল। মূলতঃ উদ্বোধনী ব্যাটসম্যান হিসেবে খেলতেন। পাশাপাশি কার্যকরী অল-রাউন্ডার হিসেবেও তিনি পরিগণিত হতেন।
সমগ্র খেলোয়াড়ী জীবনে ৪৮ টেস্ট ও ৭৫টি ওডিআইয়ে অংশগ্রহণ করেছেন মোহসিন খান। ১৮ জানুয়ারি, ১৯৭৮ তারিখে করাচিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২০ নভেম্বর, ১৯৮৬ তারিখে একই মাঠে সফরকারী ওয়েস্ট ইন্ডিজের বিপক্ষে সর্বশেষ টেস্টে অংশ নেন তিনি।
১৯৮২-৮৩ মৌসুমে লাহোরের গাদ্দাফি স্টেডিয়ামে পাকিস্তানের উদ্বোধনী ব্যাটসম্যান হিসেবে মাঠে নামেন। সফরকারী ভারতের বিপক্ষে দ্বিতীয় ইনিংসে ১৩৫/১ এর মধ্যে তিনি একাই অপরাজিত ১০১ রানের ইনিংস খেলেন। এরফলে, টেস্টে ক্রিকেটে দলীয় সর্বনিম্ন ইনিংসে শতরান করার গৌরবের অধিকারী হন।
দক্ষিণ এশিয়ার স্বল্পসংখ্যক ক্রিকেটারদের অন্যতম হিসেবে অস্ট্রেলিয়া ও ইংল্যান্ডের মাটিতে প্রভূতঃ সফলতার স্বাক্ষর রাখেন। ১৯৮৩-৮৪ মৌসুমে অস্ট্রেলিয়ায় ধারাবাহিকভাবে দুই সেঞ্চুরি করেন। ১৯৮২ সালের শুরুতে লর্ডসে স্বাগতিক ইংল্যান্ডের বিপক্ষে দ্বিশতক করেন। লর্ডসে এটিই যে-কোন পাকিস্তানির প্রথম দ্বি-শতরানের ইনিংস ছিল।
২ মার্চ, ২০১০ তারিখে ইকবাল কাসিমের পরিবর্তে পাকিস্তান ক্রিকেট দলের প্রধান নির্বাচক হিসেবে স্থলাভিষিক্ত হন। ২০০৯-১০ মৌসুমে ১২ মাসের জন্য পাকিস্তানের চতুর্থ প্রধান দল নির্বাচক হন। ৩ অক্টোবর, ২০১১ তারিখে পাকিস্তান দলের অন্তর্বর্তীকালীন কোচ হিসেবে নিযুক্তি পান। ডেভ হোয়াটমোরকে ২০১২ সালের শুরুতে স্থায়ীভাবে কোচ হিসেবে নিযুক্ত করলে তিনি অব্যহতি পান।
বলিউডের চলচ্চিত্র তারকা রীনা রায়ের সাথে পরিণয়সূত্রে আবদ্ধ হন ও ভারতীয় চলচ্চিত্র জগতে সংক্ষিপ্ত সময়ের জন্যে অভিনয় করেন। ১৯৮৯ সালে জে পি দত্তের বাটোয়ারায় নায়কের চরিত্রে ছিলেন। ১৯৯১ সালে বলিউডে সর্বাধিক সফল হন। আদিত্য পাঞ্চালী ও বর্ষা আসগাওকরের সাথে মহেশ ভাটের সাথী চলচ্চিত্রে এ সফলতা পান। পরবর্তীতে রীনা রায়ের সাথে বিবাহ-বিচ্ছেদ ঘটে ও পুনরায় বিয়ে করে করাচিতে বসবাস করছেন। রীনা রায়ের সংসারে জান্নাত ও পরবর্তীতে নাম পরিবর্তিত হয়ে সনম নামে এক কন্যা মায়ের সাথে ভারতে বসবাস করছে। এছাড়াও, নব্বুইয়ের দশকে পাকিস্তানে বেশ কয়েকটি চলচ্চিত্রে অভিনয় করেন তিনি।
অ্যাভিয়েশন অ্যান্ড অ্যারোস্পেস বিশ্ববিদ্যালয়, বাংলাদেশ

অ্যাভিয়েশন অ্যান্ড অ্যারোস্পেস বিশ্ববিদ্যালয়, বাংলাদেশ অ্যাভিয়েশন সংক্রান্ত বাংলাদেশের একমাত্র বিশেষায়িত সরকারি বিশ্ববিদ্যালয়। এর পূর্ব নাম বঙ্গবন্ধু শেখ মুজিবুর রহমান অ্যাভিয়েশন অ্যান্ড অ্যারোস্পেস বিশ্ববিদ্যালয়। এটি বাংলাদেশ সরকারের অর্থায়নে ৪৬ তম সরকারি বিশ্ববিদ্যালয় হিসেবে নির্মিত হয়। এটি আকাশ বিজ্ঞান প্রকৌশল সম্পর্কিত বাংলাদেশের প্রথম উচ্চ শিক্ষা প্রতিষ্ঠান। বিশ্ববিদ্যালয়টি ঢাকার আশকোনায় ১১ একর জমির উপর অস্থায়ী ভাবে প্রতিষ্ঠিত হয়। তারপর এই অস্থায়ী ক্যাম্পাসটি পুরাতন তেজগাঁও বিমানবন্দরের পাশে স্থানান্তরিত হয়। এই বিশ্ববিদ্যালয়ের স্থায়ী ক্যাম্পাস লালমনিরহাট জেলার বিমানবন্দরের (রানওয়ে) দক্ষিণ দিকে অবস্থিত। বিগত ২৬ জুন ২০২২ হতে বিশ্ববিদ্যালয়ের লালমনিরহাট ক্যাম্পাসে সকল স্নাতক (সম্মান) প্রোগ্রাম সমূহের শিক্ষা কার্যক্রম পরিচালনা করছে।
২০১৮ সালের ১১ জুলাই অ্যাভিয়েশন বিশ্ববিদ্যালয় স্থাপনের জন্য ইউজিসি খসড়া আইন তৈরি করে শিক্ষা মন্ত্রণালয়ে জমা দেয়। ২৮ সেপ্টেম্বর ২০১৮ সালে মন্ত্রী পরিষদের বৈঠকে বিএসএমআরএএইউ প্রতিষ্ঠার জন্য অনুমোদন দেওয়া হয়েছিল, একই দিনে আরও তিনটি বিশ্ববিদ্যালয় নীতিগত অনুমোদন পায়। ২০১৯ সালের ২৮ ফেব্রুয়ারি বাংলাদেশের জাতীয় সংসদে একটি বিল পাশ হয়। বিশ্ববিদ্যালয়ের কার্যক্রম পরিচালনার জন্য ঢাকার তেজগাঁওয়ে অবস্থিত পুরাতন বিমানবন্দরে অস্থায়ী কার্যালয় স্থাপন করা হয়েছে। ২০১৯ সালের ৬ মে এয়ার ভাইস মার্শাল এএইচএম ফজলুল হককে উপাচার্য (ভাইস চ্যান্সেলর) হিসেবে নিয়োগ দেওয়া হয়।প রাজধানীর তেজগাঁওয়ে পাবলিক সার্ভিস কমিশনের পুরোনো ভবনের অস্থায়ী ক্যাম্পাসে বিশ্ববিদ্যালয়টির আনুষ্ঠানিকভাবে শিক্ষা কার্যক্রম শুরু হয় ৩ ফেব্রুয়ারি, ২০২০। গত ১লা মার্চ ২০২৩ বিএসএমআরএএইউ- এর ৪র্থ প্রতিষ্ঠা বার্ষিকী উদযাপন অনুষ্ঠানে মাননীয় বিমান বাহিনী প্রধান এয়ার চিফ মার্শাল শেখ আব্দুল হান্নান, বিবিপি, বিইউপি, এনএসডব্লিউসি, এফএডব্লিউসি, পিএসসি বিশেষ অতিথি হিসেবে উপস্থিত ছিলেন।
২০২৫ সালের ১৩ ফেব্রুয়ারি বাংলাদেশের অন্তর্বর্তীকালীন সরকার অধ্যাদেশ জারি করে বিশ্ববিদ্যালয়টির নাম "বঙ্গবন্ধু শেখ মুজিবুর রহমান অ্যাভিয়েশন অ্যান্ড অ্যরোস্পেস বিশ্ববিদ্যালয়" থেকে পরিবর্তন করে "অ্যাভিয়েশন অ্যান্ড অ্যারোস্পেস বিশ্ববিদ্যালয়, বাংলাদেশ" নামকরণ করে।
বিশ্ববিদ্যালয়টিতে উড়োজাহাজ নিয়ে গবেষণার পাশাপাশি এগিয়ে চলছে স্যাটেলাইট তৈরির কাজও। এর অন্যতম গবেষণা প্রজেক্ট ‘পিকো-স্যাটেলাইট ফর বাংলাদেশ’। পিকো-স্যাটেলাইট দিয়ে বাংলাদেশেই তাৎক্ষণিক বন্যা পরিস্থিতি বা ট্রাফিক পরিস্থিতি পর্যবেক্ষণ করা সম্ভব হবে বলে জানান এ প্রজেক্টের কো-অর্ডিনেটর ও ইনভেস্টিগেটর, স্পেস কমিউনিকেশন অ্যান্ড নেভিগেশন টেকনোলজি বিভাগের প্রভাষক মো. সামিন রহমান। প্রজেক্টের প্রিন্সিপ্যাল ইনভেস্টিগেটর ও সুপারভাইজার অধ্যাপক ড. নাজমুল উলার তত্ত্বাবধানে ৩২ জন শিক্ষার্থী ও শিক্ষক একসঙ্গে কাজ করে যাচ্ছেন একটি আশা নিয়ে, একদিন এ গ্রাউন্ড স্টেশনেই, নিজেদের তৈরি স্যাটেলাইটের বিভিন্ন ছবি সংরক্ষিত হবে।
মথুরানাথ তর্কবাগীশ

মথুরানাথ তর্কবাগীশ (আনু. ১৬শ শতকের মধ্যভাগ) হলেন একজন বাঙালি ন্যায়শাস্ত্র বিশারদ পণ্ডিত। তিনি নব্যন্যায়ের প্রবর্তক গঙ্গেশোপাধ্যায়ের তত্ত্বচিন্তামণি গ্রন্থের মাথুরী-ভাষ্য রচনা করেন।
মথুরানাথ আনু. ১৬শ শতকের মধ্যভাগে তৎকালীন নবদ্বীপে জন্মগ্রহণ করেন। তার পিতা শ্রীরাম তর্কালঙ্কারও প্রখ্যাত নৈয়ায়িক ছিলেন যিনি অনুমানদীধিতির ওপর টীকা রচনা করেন এবং ‘জগদ্গুরু’ আখ্যা পান।।
তিনি রামভদ্র সার্বভৌমের ছাত্র ছিলেন; প্রখ্যাত নৈয়ায়িক জগদীশ তর্কালঙ্কারও সেখানে তার সতীর্থ ছিলেন।
তিনি নব্যন্যায় শাস্ত্রের একজন প্রখ্যাত বিশাদর হিসাবে বহুল পরিচিত ছিলেন; প্রখ্যাত নৈয়ায়িক হরিহর তর্কালঙ্কার তার ছাত্রদের মধ্যে অন্যতম।
গঙ্গেশোপাধ্যায়ের তত্ত্বচিন্তামণির ওপর তার রচিত মাথুরী টীকা অতি প্রসিদ্ধ এবং ন্যায়শাস্ত্রের অবশ্য পাঠ্য হিসেবে বিবেচিত হয়। তার রচিত অন্যান্য গ্রন্থের মধ্যে উল্লেখযোগ্য হলো:
জম্মু ও কাশ্মীরের মুখ্যমন্ত্রীদের তালিকা

জম্মু ও কাশ্মীরের মুখ্যমন্ত্রীর কার্যালয় ২০ জুন ২০১৮ সাল থেকে খালি রয়েছে। ১৯ ডিসেম্বর ২০১৮ সাল অবধি এটি গভর্নর শাসনের অধীনে ছিল এবং তখন থেকেই রাষ্ট্রপতির শাসন রয়েছে রাজ্যটি।
সোরাবজি কোলা

সোরাবজি হরমাসজি মানচার্ষা কোলা (; ; জন্ম: ২২ সেপ্টেম্বর, ১৯০২ - মৃত্যু: ১১ সেপ্টেম্বর, ১৯৫০) মহারাষ্ট্রের মুম্বই এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৩২ থেকে ১৯৩৩ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ১৯৩২ সালে ভারতের সর্বপ্রথম টেস্ট খেলায় অংশগ্রহণকারীদের মধ্যে অন্যতম ছিলেন তিনি।
ঘরোয়া প্রথম-শ্রেণীর ভারতীয় ক্রিকেটে মুম্বই, নয়ানগর, পারসিস ও পশ্চিম ভারত দলের প্রতিনিধিত্ব করেন সোরাবজি কোলা। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম পেস বোলিং করতেন তিনি।
বোম্বেতে পড়াশোনা সম্পন্ন করেছেন। কিশোর অবস্থাতেই সোরাবজি কোলা তার ক্রীড়া প্রতিভার বিচ্ছুরণ ঘটান। চমৎকারভাবে স্ট্রোকপ্লে মারতেন ও ফিল্ডার হিসেবেও তার যথেষ্ট সুনাম ছিল।
১৯২২-২৩ মৌসুম থেকে ১৯৪১-৪২ মৌসুম পর্যন্ত সোরাবজি কোলা’র প্রথম-শ্রেণীর খেলোয়াড়ী জীবন চলমান ছিল। আক্রমণধর্মী ব্যাটসম্যান ছিলেন তিনি। পশ্চিম ভারত, নয়ানগর ও বোম্বের পক্ষে প্রথম-শ্রেণীর ক্রিকেটে প্রধান ব্যাটিং চালিকাশক্তির ভূমিকায় অবতীর্ণ হয়েছিলেন। ১৯২২ থেকে ১৯৪২ সময়কালে দলগুলোর পক্ষে খেলেন। ২৯.০৮ গড়ে ছয় সেঞ্চুরি সহযোগে ৩৫৭৮ রান তুলেন।
রঞ্জী ট্রফিতে পশ্চিম ভারত ও নয়ানগর দলের পক্ষে খেলেন। এছাড়াও, বোম্বে পঞ্চদলীয় খেলায় পারসিসের অধিনায়কত্ব করেন তিনি।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন সোরাবজি কোলা। ২৫ জুন, ১৯৩২ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৫ ডিসেম্বর, ১৯৩৩ তারিখে মুম্বইয়ে একই দলের বিপক্ষে সর্বশেষ টেস্টে অংশ নেন তিনি।
ইংল্যান্ড গমনে স্বয়ংক্রিয়ভাবে ভারত দলের সদস্য হন। প্রথম-শ্রেণীর খেলাগুলোয় বেশ ভালো খেলেন। ১৯৩২ সালে লর্ডসে পোরবন্দরের মহারাজার নেতৃত্বাধীন ভারতের সদস্যরূপে স্বাগতিক ইংরেজ দলের বিপক্ষে তাদের ইতিহাসের সর্বপ্রথম টেস্ট খেলার জন্যে মনোনীত হন। ইংল্যান্ড সফরে নিখিল ভারত দলটিতে লাল সিং, ফিরোজ পালিয়া, জাহাঙ্গীর খান, মোহাম্মদ নিসার, অমর সিং, বাহাদুর কাপাডিয়া, শঙ্কররাও গোদাম্বে, গুলাম মোহাম্মদ, জনার্দন নবলে, সৈয়দ ওয়াজির আলী, সি. কে. নায়ডু, পোরবন্দরের মহারাজা, কেএস লিম্বডি, নাজির আলী, নাউমল জিউমল, সোরাবজি কোলা, নারিম্যান মার্শাল ছিলেন। তবে, একটিমাত্র টেস্টে তিনি ২২ ও ৪ রান করেন। দক্ষ ফিল্ডার হিসেবে দুইটি ক্যাচ তালুবন্দী করেন।
ইংল্যান্ড সফরে ১৯৬৯ রান করেন। তন্মধ্যে, প্রথম-শ্রেণীর খেলাগুলোয় করেন ৯০০ রান। এ সফরে দলীয় অধিনায়ক সি. কে. নায়ড়ু’র সাথে তার সম্পর্কের মারাত্মক অবনতি ঘটেছিল। দেশে ফেরার পথে জাহাজ থেকে নায়ড়ুকে ফেলে দেয়ার হুমকি দেন।
ইংল্যান্ড থেকে ফিরে আসার পর পরবর্তী বছরে বোম্বে জিমখানায় অনুষ্ঠিত টেস্টে সফরকারী ইংল্যান্ডের বিপক্ষে পুনরায় অংশ নেন। ঐ সিরিজটি ভারতের পরবর্তী টেস্ট ও ভারতের মাটিতে অনুষ্ঠিত প্রথম টেস্ট ছিল। নিচেরদিকে ব্যাটিংয়ে নেমে ৩১ ও ১২ রান তুলেন। এছাড়াও, ১৯৩৫ সালে অস্ট্রেলিয়ান সার্ভিসেস একাদশ ও ১৯৩৭ সালে লর্ড টেনিসন দলের বিপক্ষে খেলেন।
১১ সেপ্টেম্বর, ১৯৫০ তারিখে ৪৭ বছর বয়সে গুজরাতের আহমেদাবাদ এলাকায় সোরাবজি কোলা’র দেহাবসান ঘটে।
উপকূল এক্সপ্রেস

উপকূল এক্সপ্রেস (ট্রেন নং ৭১১−৭১২) নোয়াখালী রেলওয়ে স্টেশন হতে ঢাকা কমলাপুর রেলওয়ে স্টেশন পর্যন্ত চলাচলকারী একটি যাত্রীবাহী ট্রেন। এটি ১৭ই জানুয়ারি, ১৯৮৬সালে উদ্বোধন হয়। ট্রেনটি বর্তমানে সক্রিয়ভাবে যাতায়াত করে। এই ট্রেন টি যাত্রা পথে কুমিল্লা, ব্রাহ্মণবাড়িয়া, কিশোরগঞ্জ, নরসিংদী, গাজীপুর ও ঢাকা জেলাকে সংযুক্ত করে। এটিকে দ্বিতীয় আন্তনগর মিটারগেজ ট্রেন বলা হয় ।
জয়নুল আবদিন ফারুক

জয়নুল আবদিন ফারুক (জন্ম: ১০ ডিসেম্বর ১৯৪৯) একজন বাংলাদেশ জাতীয়তাবাদী দলের রাজনীতিবিদ এবং নোয়াখালী -২ ও নোয়াখালী -১ আসনের সাবেক সংসদ সদস্য ছিলেন। তিনি ধারাবাহিকভাবে ১৯৯১ সালে পঞ্চম, ১৯৯৬ সালে ষষ্ঠ, ১৯৯৬ সালে জুন মাসে সপ্তম, ২০০১ সালে অষ্টম ও ২০০৮ সালে নবম জাতীয় সংসদ নির্বাচনে বাংলাদেশ জাতীয়তাবাদী দল-বিএনপির মোট ৫ বার সংসদ সদস্য নির্বাচিত হন। 
জয়নুল আবদিন ফারুক ১৯৪৯ সালের ১০ ডিসেম্বর বাংলাদেশের নোয়াখালী জেলায় জন্মগ্রহণ করেন। 
জয়নুল আবদিন ফারুক ১৯৯১ সালে বাংলাদেশ জাতীয়তাবাদী দলের হয়ে সংসদ সদস্য নির্বাচিত হন। পরে ২০০৯ সালে বিরোধী দলের চীফ হুইপ নিযুক্ত হন। ২০১১ সালের জুলাই বাংলাদেশ সংসদের কাছে সরকার বিরোধী বিক্ষোভে বাংলাদেশ পুলিশ সদস্য দ্বারা আহত হন। ফারুক জড়িত পুলিশ কর্মকর্তাদের বিরুদ্ধে মামলা করেন এবং সরকারের বিরুদ্ধে ১০০ কোটি টাকার মানহানী মামলা দায়ের করেন। তদন্তকারীরা এই ঘটনার জন্য ফারুককে দোষারোপ করে একটি মহানগর হাকিম মোহাম্মদ হাসিবুল হককে জমা দেওয়ার পরে মামলাটি বরখাস্ত করা হয়েছিল। 
২০১১ সালের ৬ ও ৭ জুলাই বাংলাদেশ জাতীয়তাবাদী দল (বিএনপির) হরতাল আহবান করে। প্রথম হরতাল চলাকালে মানিক সংসদ ভবনের সম্মুখভাগে বিরোধীদলের চিফ ‍হুইপ ফারুকসহ দলীয় সংসদ সদস্যরা মিছিল করেন। এ সময় পুলিশ মিছিল করতে বাধা দেয়। পুলিশের সঙ্গে কথাকাটির এক পর্যায়ে অতিরিক্ত পুলিশ কমিশনার হারুন অর রশীদ এবং সহকারী কমিশনার বিপ্লব কুমার সরকার জয়নুল আবদিন ফারুকের ওপর আক্রমণ চালায়। পুলেশ কর্মকর্তার সংসদসদস্যকে মারধর শুরু করে এবং বুটপরা পা দিয়ে লাথি মারে। তারা লাঠি ও রাইফেলের বাঁট দিয়ে পেটাতে শুরু করলে তিনি রক্তাক্ত হয়ে পড়েন ও প্রাণ বাঁচাতে দৌড় দেন।
বিএনপি’র সংসদ সদস্য এ ঘটনায় ঐ দিন মামলা করতে গেলে বিএনপির সংসদ সদস্য আশরাফ উদ্দিন নিজাম থানায় মামলা করতে গেলে তাঁকে থানার ভেতরে প্রবেশ করতে দেয়া হয়নি। পরে আদালতে মামলা দায়ের করা হয়। আদালত মামলা খারিজ করে দেয়। অন্যদিকে, এই ঘটনায় পুলিশ বাদী হয়ে জয়নুল আবদিন ফারুক সহ ১১ জনকে আসামী করে মামলা দায়ের করে।
২০২৪ সালে ছাত্র-জনতার অভ্যূত্থানে ৫ আগস্ট আওয়ামী লীগ সরকারের পতনের পর ১৯শে আগস্ট পুলিশের বিরুদ্ধে শেরে বাংলা নগর থানায় একটি হত্যাচেষ্টার মামলা দায়ের করেন জয়নুল আবদিন ফারুক। এতে হারুন অর রশীদ ও বিপ্লব কুমার সরকারকে আসামী করা হয়। বাংলাদেশ দণ্ডবিধির ৩২৩, ৩২৫, ৩২৬, ৩০৭, ২০৬, ১০৯ ও ৩৪ ধারায় মামলা করা হয়।
সরকারের বিরুদ্ধে বিক্ষোভ চলাকালীন তার বিরুদ্ধে নাশকতার অভিযোগ এনে ফারুককে ২০১৩ সালের ৩ জুলাই বাংলাদেশ পুলিশ গ্রেপ্তার করে। বাংলাদেশ আওয়ামী লীগ সরকারের বিরুদ্ধে বিক্ষোভের অভিযোগে দুটি মামলায় তাকে সেপ্টেম্বর ২০০৭ সালে জামিন দেওয়া হয়েছিল। তিনি প্রাক্তন প্রধানমন্ত্রী এবং বাংলাদেশ জাতীয়তাবাদী দলের চেয়ারম্যান খালেদা জিয়ার উপদেষ্টা ।
রফিকুল আনোয়ার

রফিকুল আনোয়ার (- ২৫ অক্টোবর ২০১২) ছিলেন বাংলাদেশি ব্যবসায়ী ও রাজনীতিবিদ। তিনি তৎকালীন চট্টগ্রাম-২ আসনের সংসদ সদস্য ছিলেন।
রফিকুল আনোয়ার সালে চট্টগ্রামের ফটিকছড়ির নানুপুরের ঢালকাটায় জন্মগ্রহণ করেন। তার একমাত্র মেয়ে একাদশ জাতীয় সংসদের সংরক্ষিত মহিলা আসনের সংসদ সদস্য খাদিজাতুল আনোয়ার সনি।
রফিকুল আনোয়ার বাংলাদেশ আওয়ামী লীগের চট্টগ্রাম জেলা শাখার সহসভাপতি ছিলেন। তিনি চট্টগ্রাম আবাহনীর চেয়ারম্যানের দায়িত্ব পালন করেন।
তিনি ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসাবে চট্টগ্রাম-২(ফটিকছড়ি) আসন থেকে সংসদ সদস্য নির্বাচিত হন।
আনোয়ার ২৫ অক্টোবর ২০১২ সালে ঢাকা স্কয়ার হাসপাতালে মারা যান
এলসা ফন ফ্রাইটাগ-লরিংহোফেন

এলসা হিল্ডেগার্ড ব্যারোনেস ফন ফ্রাইটাগ-লরিংহোফেন (১২ জুলাই ১৮৭৪ - ১৫ ডিসেম্বর ১৯২৭) ছিলেন একজন জার্মান আঁভন্ত-গার্দ আন্দোলন ও ডাডাবাদী চিত্রশিল্পী ও কবি। তিনি নিউ ইয়র্কের গ্রিনউইচ গ্রামে কাজ করতেন। তার কবিতাগুলো ২০১১ সালে "বডি সোয়েটস্‌: দি আনসেন্সরড রাইটিংস অব এলসা ফন ফ্রাইটাগ-লরিংহোফেন" শিরোনামে তার মরণোত্তর প্রকাশিত হয়। "দ্য নিউ ইয়র্ক টাইমস" বইটির প্রশংসা করে লিখে যে এটি ২০১১ সালের অন্যতম প্রসিদ্ধ শিল্পকলা বিষয়ক বই।
এলসা হিল্ডেগার্ড প্লোৎজ ১৮৭৪ সালের ১২ই জুলাই জার্মান সাম্রাজ্যের পোমেরানিয়া প্রদেশের সুইনেমুন্ডেতে জন্মগ্রহণ করেন। তার পিতা আডল্‌ফ প্লোৎজ ও মাতা ইডা মারি ক্লাইস্ট। তার পিতার সাথে তার সম্পর্ক তীক্ষ্ণ ছিল এবং তিনি পরবর্তী কালে বলেন তার পিতা তার পরিবারের প্রতি কতটা নিয়ন্ত্রণ রাখতেন এবং তিনি কত নিষ্ঠুর কিন্তু বড় মনের মানুষ ছিলেন।
তিনি অভিনয়ের প্রশিক্ষণ নেন এবং অভিনেত্রী ও ভডেভিল পরিবেশনাকারী হিসেবে কাজ করেন। বার্লিন, মিউনিখ ও ইতালিতে বিভিন্ন চিত্রশিল্পীদের সাথে তার সুসম্পর্ক ছিল। তিনি মিউনিখের নিকটবর্তী ডাচাউতে শিল্পকলা বিষয়ে অধ্যয়ন করেন।
ব্যারোনেসকে "দ্য লিটল রিভিউ"-তে তার কবিতা প্রকাশের অনুমতি দেওয়া হয়, সেখানে ১৯১৮ সাল থেকে তার কাজগুলো জেমস জয়েসের "ইউলিসিস"-এর পরিচ্ছেদসমূহের পাশাপাশি প্রকাশিত হয়। জেন হিপ তাকে প্রথম মার্কিন ডাডা বলে অভিহিত করেন। তিনি শাব্দিক কবিতার প্রথম নারী অগ্রদূত।
মার্সেল দ্যুশাম্পের "ফাউন্টেন" (১৯১৭) ভাস্কর্যটিও ব্যারোনেসের সাথে জড়িত।
সিলভিয়া বিচ

সিলভিয়া বিচ (জন্ম: ন্যান্সি উডব্রিজ বিচ; ১৪ মার্চ ১৮৮৭ - ৫ অক্টোবর ১৯৬২) ছিলেন একজন মার্কিন বই বিক্রেতা, লেখিকা ও প্রকাশক। তিনি তার জীবনের বেশিরভাগ সময় কাটান প্যারিসে। সেখানে তিনি প্রথম ও দ্বিতীয় বিশ্বযুদ্ধের মধ্যকার সময়ে অন্যতম প্রবাসী ব্যক্তি ছিলেন।
তিনি তার প্যারিসের বইয়ের দোকান শেকসপিয়ার অ্যান্ড কোম্পানির জন্য সুপরিচিত ছিলেন। এই দোকানে তিনি জেমস জয়েসের বিতর্কিত বই "ইউলিসিস" (১৯২২) প্রকাশ করেন। তিনি আর্নেস্ট হেমিংওয়ের প্রথম বই "থ্রি স্টোরিজ অ্যান্ড টেন পোয়েমস" (১৯২৩)-এর প্রকাশনা ও বইয়ের কপি বিক্রির অনুপ্রেরণা যোগান।
ন্যান্সি উডব্রিজ বিচ ১৮৮৭ সালের ১৪ই মার্চ ম্যারিল্যান্ডের বাল্টিমোরে জন্মগ্রহণ করেন। তিনি সিলভেস্টার বিচ ও এলিনর টমাজিন ওরবিসনের তিন কন্যার মধ্যে দ্বিতীয়। তার বড় বোন হলি এবং ছোট বোন সাইপ্রিয়ান। যদিও তার মাতামহীর নামানুসারে তার নাম ন্যান্সি রাখা হয়েছিল, তিনি এই নাম পরিবর্তন করেন সিলিভিয়া রাখেন। তার মাতমহ ও মাতামহী ভারতীয় মিশনারিতে ছিলেন। তার পিতা ছিলেন প্রেসবাইটেরিয়ান মন্ত্রী এবং তিনি যাজকদের উত্তরসূরি ছিলেন।
শেক্‌সপিয়ার অ্যান্ড কোম্পানি দোকানে তিনি জেমস জয়েসের বিতর্কিত বই "ইউলিসিস" (১৯২২) প্রকাশ করেন। বইটি প্রকাশের পর শেক্‌সপিয়ার অ্যান্ড কোম্পানি ব্যাপক সুনাম অর্জন করে। তিনি আর্নেস্ট হেমিংওয়ের প্রথম বই "থ্রি স্টোরিজ অ্যান্ড টেন পোয়েমস" (১৯২৩)-এর প্রকাশনা ও বইয়ের কপি বিক্রির অনুপ্রেরণা যোগান।
করতোয়া এক্সপ্রেস

করতোয়া এক্সপ্রেস (ট্রেন নং ৭১৩/৭১৪) বগুড়া জেলার সান্তাহার জংশন রেলওয়ে স্টেশন থেকে লালমনিরহাট জেলার সীমান্তবর্তী স্থলবন্দর বুড়িমারী রেলওয়ে স্টেশন পর্যন্ত চলাচলকারী একমাত্র আন্তঃনগর ট্রেন। এটি উত্তরবঙ্গের পুরাতন ও জনপ্রিয় একটি আন্তঃনগর ট্রেন।
বগুড়া জেলার মধ্য দিয়ে প্রবাহিত করতোয়া নদীর নামানুসারে এই ট্রেনটির নামকরণ করা হয়েছে করতোয়া এক্সপ্রেস।
করতোয়া এক্সপ্রেস বাংলাদেশ রেলওয়ে পশ্চিম জোনের আওতায় চলা একটি আঞ্চলিক ট্রেন ব্যবস্থা। এই ট্রেনটি উত্তরবঙ্গের ৪ টি জেলা, যথা- বগুড়া (রাজশাহী বিভাগ), গাইবান্ধা, রংপুর এবং লালমনিরহাট জেলা
(রংপুর বিভাগ) জেলাগুলোকে স্পর্শ করছে। তারমধ্যে বগুড়া, গাইবান্ধা এবং লালমনিরহাট জেলা সদর স্টেশন এই ট্রেনের রুটের আওতায়। সান্তাহার জংশন-বগুড়া-গাইবান্ধা-লালমনিরহাট-বুড়িমারী প্রায় ২৭০ কিঃমি, সম্পূর্ণ মিটারগেজ রেলরুট এটি।
রাষ্টপতি হুসেইন মুহাম্মদ এরশাদ-এর শাসনামলে বাংলাদেশে সর্বপ্রথম আন্তঃনগর ট্রেনের যাত্রা শুরু হয়। প্রথম দিকে যে কয়েকটি আন্তঃনগর ট্রেন উদ্বোধন হয় তার মধ্যে করতোয়া এক্সপ্রেস একটি। করতোয়া এক্সপ্রেস উদ্বোধন হয় ১৭ মার্চ ১৯৮৬ খ্রিষ্টাব্দে।
করতোয়া এক্সপ্রেস বাংলাদেশ রেলওয়ের একটি পুরাতন ট্রেন। দীর্ঘ ৩৪ বছর ধরে বাংলাদেশ
রেলওয়েতে যাত্রীসেবা দিয়ে আসছে।
করতোয়া এক্সপ্রেস ট্রেনটি মোট তিনটি রুটে চলাচল করেছে। বর্তমান রুট হচ্ছে সান্তাহার জংশন - গাইবান্ধা-
বুড়িমারী -লালমনিরহাট রুটে। প্রথম অবস্থায় ট্রেনটি সান্তাহার জংশন থেকে তিস্তা মুখঘাট যেতো। যমুনাসেতু হওয়ার আগে
ঢাকার সাথে উত্তরবঙ্গের ৮ রংপুর, দিনাজপুর বাকি ৮ জেলার সাথে রেলযোগাযোগের
জন্য গাইবান্ধার সাঘাটা উপজেলায় রেলফেরি ব্যবস্হা ছিলো। যা ওপারের জামালপুর জেলার
দেওয়ানগঞ্জ/বাহাদুরাবাদ ঘাটের সাথে সংযোগ ছিলো। এবং যাএী পারাপারের জন্য ছিলো
রেলওেয়ের বিশেষ ব্যবস্হা। যদিও এখন যমুনা সেতু হয়েছে। তাই ফেরি ব্যবস্হা এখন বন্ধ।
পরবর্তীতে করতোয়ার রুট পরিবর্তন করে বোনারপাড়া-গাইবান্ধা হয়ে লালমনিরহাট পর্যন্ত
নিয়ে আসে এবং সর্বশেষ ২০১২ সালে,স্থলবন্দর বুড়িমারী পর্যন্ত বর্ধিত করে এবং বুড়িমারী রেল
রুটে এটাই একমাত্র আন্তঃনগর ট্রেন।
করতোয়া এক্সপ্রেস ট্রেনটির জন্য MEM-14 ২৩ ক্লাস এবং MEM-14 ২৪
ক্লাস লোকোমোটিভ নির্ধারিত। যেগুলো যথাক্রমে ৫১ এবং ৪২ বছর আগে কানাডা
থেকে আমদানি করা হয়েছে। বর্তমানে এইটি আন্তঃনগর দোলনচাঁপা এক্সপ্রেস এর ৩০০০ শ্রেণীর locomotive দ্বারা পরিচালিত হচ্ছে।
ট্রেনের রেক-
প্রথম অবস্থায় ট্রেনটির রেক সাধারণ মেইল ট্রেনের রেক দাঁড়াই পরিচালিত হয়েছিলো।
দীর্ঘ ২৯ বছর চলার পর, ভ্যাকুয়াম রেকের আন্তঃনগর রেক দিয়ে উদ্বোধন করা হয়। ২০২২ সালের ২২ জুন থেকে আন্তঃনগর দোলনচাঁপা এক্সপ্রেস এর সাদা এবং লাল সবুজ ইরানি রেক দিয়ে চলাচল করছে। ট্রেনটিতে মালামাল পরিবহনের জন্য অত্যাধুনিক লাল-সবুজ রঙের লাগেজভ্যান কোচ‌ সংযুক্ত করা আছে।
ট্রেনটিতে একটি আসন ব্যবস্থা রয়েছে। যা হলো শোভন চেয়ার।
জয়ন্তিকা এক্সপ্রেস

জয়ন্তিকা এক্সপ্রেস (ট্রেন নং ৭১৭/৭১৮) বাংলাদেশ রেলওয়ে পরিচালিত ঢাকা থেকে সিলেট রেলওয়ে স্টেশন পর্যন্ত চলাচলকারী একটি আন্তঃনগর ট্রেন। এটি বাংলাদেশের দ্রুত ও বিলাসবহুল ট্রেন গুলোর একটি। বাংলাদেশ রেলওয়ের অধীনে ঢাকা-সিলেট রুটে জয়ন্তিকা এক্সপ্রেস ছাড়াও পারাবত এক্সপ্রেস, উপবন এক্সপ্রেস ও কালনী এক্সপ্রেস চলাচল করে।
রাষ্ট্রপতি হুসেইন মুহাম্মদ এরশাদ-এর শাসনামলে বাংলাদেশে সর্বপ্রথম আন্তঃনগর ট্রেনের যাত্রা শুরু হয়। প্রথম দিকে যে কয়েকটি আন্তঃনগর উদ্বোধন হয় তার মধ্যে জয়ন্তিকা অন্যতম। জয়ন্তিকা এক্সপ্রেস উদ্বোধন করা হয় ১৩ই মে ১৯৮৬ খ্রিস্টাব্দে।
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর) জয়ন্তিকা এক্সপ্রেস এর যাত্রাবিরতিসমূহ
বর্তমানে এই ট্রেনটিকে ইন্দোনেশিয়ান পিটি ইনকা রেক বা কোচ দ্বারা পরিচালনা করা হয়। এই ট্রেনটিতে ১৪টি বগি রয়েছে, যার মধ্যে ২টি গার্ড কার+শোভন চেয়ার+খাবার গাড়ি , ২টি এসি চেয়ার, ১টি এসি স্লিপার , ১টি পাওয়ার কার, ৮টি শোভন চেয়ার বগি।
আকবর আলী (ক্রিকেটার)

আকবর আলী (জন্ম: ৮ অক্টোবর ২০০১) একজন বাংলাদেশী ক্রিকেটার। ২০২০ সালে দক্ষিণ আফ্রিকায় অনুষ্ঠিত অনূর্ধ্ব-১৯ বিশ্বকাপে তার নেতৃত্বেই ভারতকে হারিয়ে বিজয়ী হয় বাংলাদেশ।
আকবর ২০০১ সালের ৮ অক্টোবর রংপুরে জন্মগ্রহণ করেন। পাঁচ ভাইবোনের মধ্যে তিনি সবার ছোট। ২০১২ সালে তিনি বিকেএসপিতে ভর্তি হন। ২০১৬ সালে তিনি সেখান থেকে এসএসসি পরিক্ষায় উত্তীর্ণ হন।
২৫ ফেব্রুয়ারি ২০১৯ সালে বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে ২০১৮-১৯ ঢাকা প্রিমিয়ার ডিভিশন টোয়েন্টি২০ ক্রিকেট লিগে টোয়েন্টি২০ ক্রিকেটে অভিষেক হয়। ৮ মার্চ ২০১৯ সালে তার ২০১৮-১৯ ঢাকা প্রিমিয়ার ডিভিশন ক্রিকেট লিগে বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে লিস্ট এ ক্রিকেটে অভিষেক হয়।
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে বেক্সিমকো ঢাকা তাকে কিনে নেয়।
২০১৯ সালের ডিসেম্বরে ২০২০ আইসিসি অনূর্ধ্ব-১৯ ক্রিকেট বিশ্বকাপের বাংলাদেশ দলের দলনেতা হিসাবে তার নাম ঘোষণা করা হয়। তার নেতৃত্বেই বাংলাদেশ প্রথমবারের মত অনূর্ধ্ব-১৯ ক্রিকেট বিশ্বকাপ জেতে। যেটা আইসিসির কোন টুর্নামেন্টে বাংলাদেশের প্রথম শিরোপা জয়।
এছাড়াও তিনি ২০২১ সালের ১৬ নভেম্বরে প্রথমবারের মতো বাংলাদেশ জাতীয় দলের টি-টুয়েন্টি স্কোয়াডে জায়গা পানI
হোসেন আলী

তিনি ২৯ এপ্রিল ২০১৭ সালে ২০১৬-১৭ ঢাকা প্রিমিয়ার ডিভিশন ক্রিকেট লিগে গাজী গ্রুপ ক্রিকেটার্সের হয়ে লিস্ট এ ক্রিকেটে অভিষেক করেন। ৭ নভেম্বর ২০১৭ সালে তিনি ২০১৭-১৮ বাংলাদেশ প্রিমিয়ার লিগে রাজশাহী কিংসের হয়ে টি-টোয়েন্টিতে আত্মপ্রকাশ করেন।
জাহাঙ্গীর আলম (ক্রিকেটার)

জাহাঙ্গীর আলম (জন্ম: ৬ জুন ১৯৯১) একজন বাংলাদেশী ক্রিকেটার । তিনি ২৩ মার্চ ২০১৯ সালে ঢাকা প্রিমিয়ার বিভাগ ক্রিকেট লিগে উত্তরা স্পোর্টিং ক্লাবের হয়ে লিস্ট এ ক্রিকেটে নাম লেখান
ইন্দোর জেলা

ইন্দোর জেলা মধ্য ভারতের মধ্য প্রদেশ রাজ্যের একটি জেলা। জেলার নামটি এর প্রশাসনিক সদরদপ্তর ইন্দোর শহর থেকে এসেছে। এটি ইন্দোর বিভাগের আটটি জেলার অন্যতম একটি জেলা। ২০১১ সালের পরিসংখ্যান অনুযায়ী এটি মধ্য প্রদেশের ৫০টি জেলার মধ্যে সবচেয়ে জনবহুল জেলা।
ইন্দোর জেলার মোট আয়তন ৩,৮৯৮ বর্গ কিলোমিটার। এর উত্তরে উজ্জয়িনী জেলা, পূর্বে দেওয়াস জেলা, দক্ষিণে খারগোন (পশ্চিম নিমার) এবং পশ্চিমে ধার জেলা দ্বারা বেষ্টিত।
ইন্দোর জেলা চারটি মহকুমায় বিভক্ত: দেপালপুর, সানোয়ার, ইন্দোর এবং মহুউ। এ ছাড়াও জেলাতে চারটি কমিউনিটি উন্নয়ন ব্লক এবং ৩৬টি পুলিশ থানা রয়েছে। চারটি ব্লকে মোট ৩৩৫ টি গ্রাম পঞ্চায়েত এবং ৬৪৯টি গ্রাম রয়েছে।
২০১১ সালের ভারতীয় জনগণনা অনুসারে, ইন্দোর জেলার মোট জনসংখ্যা ৩,২৭২,৩৩৫ জন, যা মৌরতানিয়া বা মার্কিন যুক্তরাষ্ট্রের আইওয়া রাজ্যের জনসংখ্যার সমান। এটি ভারতের মোট ৬৪০টি জেলার মধ্যে ১০৫তম জনবহুল জেলা। এ জেলার জনসংখ্যার ঘনত্ব প্রতি বর্গকিলোমিটারে ৮৪১ জন (প্রতি বর্গমাইলে ২১৮০ জন) লোক বসবাস করে। ২০০২-২০১১ এর দশকে এ জেলার জনসংখ্যা বৃদ্ধির হার ছিল ৩২.৮৮%। ইন্দোরে নারী পুরুষের অনুপাত হল প্রতি ১০,০০০ পুরুষের বিপরীতে ৯৮২ জন মহিলা। এবং জেলার সাক্ষরতার হার ৮০.৮৭% (পুরুষ ৮৭.২৫% এবং মহিলা ৭৪.০২%)।
আহমেদ মুজতবা জামাল

আহমেদ মুজতবা জামাল একজন বাংলাদেশী চলচ্চিত্র সমালোচক। তিনি ত্রৈমাসিক চলচ্চিত্র ম্যাগাজিন সেলুলয়েডের সম্পাদক এবং ঢাকা আন্তর্জাতিক চলচ্চিত্র উৎসবের পরিচালক। 
জামাল প্রথমে ১৯৯১ সালে মিউনিখ ফিল্ম ফেস্টিভ্যালে চলচ্চিত্র উৎসবে অংশ নিয়েছিলেন। পরের বছর তিনি ঢাকা আন্তর্জাতিক চলচ্চিত্র উৎসব শুরু করেছিলেন। 
প্রধান পুরস্কার উৎসবগুলি, পুরস্কার প্রদানের জন্য উৎসবে নির্বাচিত জুরিগুলি ছাড়াও প্রায়শই স্বতন্ত্র জুরিগুলি দেখায় যা তাদের নিজস্ব পুরস্কার দেওয়ার জন্য তাদের নিজস্ব মানদণ্ড অনুসরণ করে। জামাল ১৯৯৮ এবং ২০১৮ সালে বার্লিন আন্তর্জাতিক চলচ্চিত্র উৎসবে আন্তর্জাতিক ফেডারেশন অফ ফিল্ম সমালোচকদের (এফআইপিআরএসসিআই) স্বতন্ত্র জুরির সদস্য ছিলেন; ২০০২, ২০০৩ এবং ২০০৯-এ কান চলচ্চিত্র উৎসবে; এবং ২০০৭ সালে ভেনিস ফিল্ম ফেস্টিভ্যালে ।
জামাল ২০০৬ সালে ট্রুথ অ্যান্ড বায়োড থেকে শুরু করে বেশ কয়েকটি ডকুমেন্টারি পরিচালনা করেছিলেন, যা বাংলাদেশে ইসলামের সন্ধান করে । পরে সে বছর স্মৃতি মিনার (স্মৃতিসৌধের একটি স্মৃতিসৌধ) তৈরি করেছিলেন, যা কলকাতায় ভারতীয় সেনাবাহিনীর পূর্ব কমান্ডের ২০০৬ বিজয় দিবস (বিজয় দিবস) অনুষ্ঠানে অংশ নেওয়া বাংলাদেশীদের অংশগ্রহণ রেকর্ড করে। এই ইভেন্টটি ১৯৭১-এর ভারত-পাকিস্তান যুদ্ধের সমাপ্তি এবং বাংলাদেশ মুক্তিযুদ্ধের স্মরণ করে । ২০১১ সালের পহেলা বৈশাখ বাংলা নববর্ষের উৎসব দেখায়।
ফেরদৌস আহমেদ কোরেশী

ড. ফেরদৌস আহমেদ কোরেশি (১৪ জানুয়ারি - ৩১ আগস্ট ২০২০) একজন বাংলাদেশী রাজনীতিবিদ, ডাকসুর সাবেক ভিপি, বিশ্ব বিখ্যাত সংবাদ মাধ্যম বিবিসি'র সাবেক সাংবাদিক, মুক্তিযুদ্ধের সময় গুরুত্বপূর্ণ ভূমিকা পালন করা দেশবাংলা পত্রিকার সম্পাদক এবং প্রগ্রেসিভ ডেমোক্র্যাটিক পার্টির চেয়ারম্যান ছিলেন। 
কোরেশি একজন সাংবাদিক, তিনি মুক্তিযুদ্ধের সময় মুক্তাঞ্চল থেকে প্রকাশিত মুক্তিযুদ্ধের মুখপত্র হিসেবে পরিচিত দেশবাংলা পত্রিকার প্রতিষ্ঠাতা সম্পাদক ছিলেন। এছাড়াও তিনি ডাকসুর সাবেক ভিপি ও অবিভক্ত পূর্ব পাকিস্তান ছাত্রলীগের সভাপতি ছিলেন। ২০০৪ সালে তিনি বাংলাদেশের গ্রিন পার্টি গঠন করেন। তিনি বাংলাদেশ জাতীয়তাবাদী দলে কাজ করেছেন। ২০০৭ থেকে ২০০৯ সাল পর্যন্ত তত্ত্বাবধায়ক সরকারের আমলে তিনি বাংলাদেশে বিকল্প দল গঠনের আহ্বান জানান। তিনি বাংলাদেশের প্রগ্রেসিভ ডেমোক্র্যাটিক পার্টির প্রাক্তন চেয়ারম্যান। 
তার দলটি ২০০৭ সালের জুলাইয়ে সামরিক সমর্থিত তত্ত্বাবধায়ক সরকারের শাসনামলে গঠিত হয়েছিল যা পার্টিকে সমর্থন করেছিল। দলটি "কিংস পার্টি" নামে পরিচিতি লাভ করেছিল। ২০০৮ সালের সংসদ নির্বাচনে প্রতিদ্বন্দ্বিতা করার জন্য রাজনৈতিক দলগুলির জোট জাতীয় জোট ফ্রন্টে যোগ দিয়েছিলেন। একই বছর জোট ভেঙে যায়। তিনি ২০১২ সালে দেশবাংলা পত্রিকার সম্পাদক ছিলেন। তিনি ৩১ আগস্ট ২০২০ রাজধানী ঢাকায় মৃত্যুবরণ করেন।
অনুপম হায়াৎ

মতিউর রহমান ভূঁইয়া (জন্ম: ১ জুন ১৯৫০) যিনি অনুপম হায়াৎ নামে সমধিক পরিচিত, একজন বাংলাদেশী লেখক এবং চলচ্চিত্র সমালোচক। তিনি বাংলাদেশের চলচ্চিত্রের প্রথম পাঠ্যপুস্তকের লেখক। তার লেখা ' চলচ্চিত্র বিদ্যা' বইটি বাংলাদেশ ফিল্ম স্টাডি সেন্টার ২০০৪ সালে প্রকাশ করে। চলচ্চিত্র শিল্পের উপর তার আরেকটি পাঠ্যপুস্তক ' চলচ্চিত্র কলা' ২০০৭ সালে বিশ্ববিদ্যালয় মঞ্জুরি কমিশন প্রকাশ করে।
হায়াৎ ১৯৫০ সালের ১ জুন নারায়ণগঞ্জ জেলার আড়াইহাজার উপজেলার ব্রহ্মপুত্র নদীর পূর্বতীরে গোপিন্দী গ্রামে জন্মগ্রহণ করেন।
অনুপম হায়াৎ ১৯৬০ এর দশকের শেষদিকে প্রয়াত চলচ্চিত্র পরিচালক আলমগীর কবিরের লেখা পড়ে চলচ্চিত্রের বিষয়ে লেখায় আগ্রহী হয়ে উঠেন। ঢাকা বিশ্ববিদ্যালয়ে সাংবাদিকতা ও গণযোগাযোগের শিক্ষার্থী থাকা অবস্থায় তিনি "গণযোগাযোগ ও মোসন গ্রাফিক্সে" কোর্স করেন। চলচ্চিত্রের বিভিন্ন পত্র-পত্রিকাতে অবদান রেখে তিনি তার লেখার দক্ষতা সমৃদ্ধ করেন।
হায়াতের লেখা এবং বাংলাদেশ চলচ্চিত্র উন্নয়ন কর্পোরেশন কর্তৃক ১৯৮৭ সালে প্রকাশিত 'বাংলাদেশী চলচ্চিত্রের ইতিহাস (১৮৯৬-১৯৯৭)' বইটিতে চলচ্চিত্র, বিভিন্ন চলচ্চিত্র কর্মী এবং ঐতিহাসিক ঘটনাবলির ছবিসহ কালানুক্রমিক ইতিহাস রয়েছে।
একাধারে তিনি একজন নজরুল গবেষক। নজরুলকে নিয়ে তিনি গবেষণা করছেন ১৯৭৪-৭৫ সাল থেকে। এ পর্যন্ত কাজী নজরুল ইসলামের উপর তার লেখা বইয়ের সংখ্যা ৯টি।
তার অন্যান্য বই যেমন "চলচ্চিত্র জগতে নজরুল" ও "নজরুলের নাটক : বিষয়, আঙ্গিক ও বৈচিত্র্য", "জহির রায়হানের চলচ্চিত্র : পটভূমি, বিষয় ও বৈশিষ্ট্য", "মুক্তিযুদ্ধের চলচ্চিত্র এবং অন্যান্য ", "রবীন্দ্রনাথ ও চলচ্চিত্র " এবং জীবনীগ্রন্থ "ফাতেহ লোহানী" গত তিন দশক ধরে চলচ্চিত্র শিক্ষানবিশ এবং সমঝদারতের পরিপুষ্ট করে চলছে।
১৯৯৪ সালে ফিল্ম স্টাডি সেন্টার প্রতিষ্ঠায় হায়াতের প্রশংসনীয় অবদান রয়েছে এবং ২০০৪ সালে তিনি স্ট্যামফোর্ড বিশ্ববিদ্যালয় বাংলাদেশ এর ফিল্ম অ্যান্ড মিডিয়া স্টাডি বিভাগের শিক্ষক হিসাবে যোগদান করেছিলেন। অনুপম হায়াৎ বলেন, বাংলাদেশে চলচ্চিত্র অধ্যয়নে পাঠ্যপুস্তকের ঘাটতি খুঁজে পেয়ে তিনি চলচ্চিত্র গবেষণায় পাঠ্যপুস্তক লেখার উদ্যোগ নিয়েছিলেন।
ইম্ফল পশ্চিম জেলা

ইম্ফল পশ্চিম জেলা ভারতের উত্তর-পূর্বাঞ্চলীয় রাজ্য মনিপুরের ১৬টি জেলার একটি জেলা। ২০১১ সালে জনগণনা অনুসারে এটি রাজ্যের অন্যতম জনবহুল জেলা।
লামফেলপাট হল ইম্ফল পশ্চিম জেলার প্রশাসনিক রাজধানী। এ জেলার মোট আয়তন ৫৫৮ বর্গকিলোমিটার।
ইম্ফল পশ্চিম জেলা ৪টি মহকুমা ও ১০টি সার্কেলে বিভক্ত:
২০১১ সালের ভারতীয় জনগণনা অনুসারে ৫১৪,৬৮৩ জন, যা আফ্রিকার দ্বীপ রাষ্ট্র কাবু ভের্দির জনসংখ্যার সমান। এটি ভারতের মোট ৬৪০টি জেলার মধ্যে ৫৪৫তম জনবহুল জেলা। এ জেলার জনসংখ্যার ঘনত্ব প্রতি বর্গকিলোমিটারে ৯৮২ জন (প্রতি বর্গমাইলে ২৫৭০ জন) লোক বসবাস করে। ২০০২-২০১১ এর দশকে এ জেলার জনসংখ্যা বৃদ্ধির হার ছিল ১৫.৮২%। ইম্ফল পশ্চিমে নারী পুরুষের অনুপাত হল প্রতি ১,০০০ পুরুষের বিপরীতে ১,০২৯ জন মহিলা। এবং জেলার সাক্ষরতার হার ৮৬.৭%।
২০১১ সালের পরিসংখ্যান তথ্য মতে ইম্ফল পশ্চিম জেলার মনিপুরী (৪,৭০,৮৫২), কাবুই (১০,৪০৮), নেপালি (১০,৩০৯), হিন্দি (৭,৫৪৮), অন্যান্য (১৫,৪৮৪) ভাষায় কথা বলে।
মুনেম ওয়াসিফ

মুনেম ওয়াসিফ (জন্ম ১১ এপ্রিল ১৯৮৩) বাংলাদেশী ফটোগ্রাফার
মুনেম ওয়াসিফ ১১ এপ্রিল ১৯৮৩ সালে কুমিল্লায় জন্মগ্রহণ করেন তার গ্রামের বাড়ি কুমিল্লার ব্রাহ্মণপাড়া উপজেলার মিরপুরে। তার পিতা বাংলাদেশ সরকারের সাবেক আইন বিচার ও সংসদ বিষয়ক মন্ত্রী মরহুম আবদুল মতিন খসরু।
মুনেম ওয়াসিফ বাংলাদেশের ডকুমেন্টারি ফটোগ্রাফার। তিনি ২০০৩ সাল থেকে এজেন্সি ভের প্রতিনিধি, এখন পাঠশালা দক্ষিণ এশিয়ান মিডিয়া একাডেমিতে ডকুমেন্টারি ফটোগ্রাফির শিক্ষক। 
২০০৭ সালে তিনি ওয়ার্ল্ড প্রেস ফটো জোপ সোয়ার্ট মাস্টারক্লাসের জন্য নির্বাচিত হয়েছিলেন । ২০০৮ সালে, তিনি ভিসা ড্রড সি'র সিটি অফ পার্পিগানান ইয়ং রিপোর্টারস অ্যাওয়ার্ড জিতেছিলেন। সে বছর, তিনি সম্পর্কিত ফটোগ্রাফির জন্য আন্তর্জাতিক পুরস্কার, ফেব্রিকা পুরস্কারে অনূর্ধ্ব -২০ এর জন্য এফ ২৫ জিতেছিলেন। পরের বছর, তিনি বাংলাদেশের উত্তর-পশ্চিম অঞ্চলের জল সঙ্কট নিয়ে কাজ করার জন্য প্রিক্স পিকেট কমিশন থেকে ভূষিত হন। 
তার কর্ম বিশ্বজুড়ে প্রদর্শিত হয়েছে, মুসিয়ে দে ল্যালিসি, এবং সুইজারল্যান্ডের ফোটোমসিয়াম উইন্টারথার, ইরানের ইসলামিক ওয়ার্ল্ডের আন্তর্জাতিক ফটোগ্রাফি দ্বিবার্ষিকী, জাপানের টোকিও মেট্রোপলিটন যাদুঘর, কুনস্টাল জাদুঘর এবং নর্ডারলিচত উৎসব নেদারল্যান্ডসে, কম্বোডিয়ায় অ্যাংকার ফটো উৎসব, লন্ডনের হোয়াইটচ্যাপেল গ্যালারী, প্যালিস ডি টোকিও, ভিসা ফ্রান্সে ভিজার, এবং বাংলাদেশের ছবি মেলা, । 
ওয়াসিফের ফটোগুলি লে ম্যান্ডে ২, সানডে টাইমস ম্যাগাজিন, দ্যা গার্ডিয়ান , পলিটিকেন, আইও ডোনা, মেরে, ডু, ডেজস জাপান, ল স্প্রেসো, লিবারেশন, কুরিয়ার ইন্টারন্যাশনাল, ছবি, ফটোগ্রাফির ব্রিটিশ জার্নাল, লেন্সক্ল্যাচারে প্রকাশিত হয়েছে, ফটো জেলা নিউজ এবং জোনজারো পাঠশালা থেকে স্নাতক শেষ করার পরে ওয়াসিফ বাংলাদেশের ডেইলি স্টার সংবাদপত্রের ফিচার ফটোগ্রাফার হিসাবে কেরিয়ার শুরু করেছিলেন।
কাজী রিয়াসাত আলভী

কাজী রিয়াসাত আলভী জন্ম ১৯৯০ বাংলাদেশী ডকুমেন্টারি ফটোগ্রাফার জাতীয় জিওগ্রাফি পুরস্কার প্রাপ্ত."
নিউইয়র্কের ফটো বুথ ব্লগ আলভীকে তরুন ফটোগ্রাফার হিসাবে স্বীকৃতি দিয়েছে .
বিজন সরকার

বিজন সরকার (১১এপ্লিল ১৯৩৫ – ২৯ নভেম্বর ২০১২) বাংলাদেশী ফটোগ্রাফার
পথিকৃৎ আলোকচিত্রী বিজন সরকার ১৯৩৫ সালের ১১ই এপ্রিল গাইবান্ধা জেলার কামারজানি গ্রামে জন্ম গ্রহণ করেন। ছোট বেলাতে তার বড় ভাই এর দেওয়া একটা কোডাক বক্স ক্যামেরা দিয়ে ছবি তোলা শুরু করেন। পঞ্চাশ দশকের শেষের দিকে আলোকচিত্রাচার্য মঞ্জুর আলম বেগ এর সাথে তার পরিচয় ঘটে এবং ১৯৬১ সালে বেগার্ট ইন্সটিটিউট অফ ফটোগ্রাফী থেকে আলোকচিত্রের ওপর প্রশিক্ষণ লাভ করেন। ১৯৬২ সালে পাকিস্তান সরকারের জিওলজিক্যাল সার্ভের (ভূতাত্ত্বিক জরিপ) আলোকচিত্রী হিসেবে পেশাজীবন শুরু করেন। পরবর্তীতে ১৯৭০ সালে তিনি তৎকালীন পাকিস্তান টেলিভিশনের ক্যামেরাম্যান এবং ১৯৭৩ সাল থেকে বাংলাদেশ পর্যটন করপোরেশনের প্রধান আলোকচিত্রী হিসেবে দায়িত্ব পালন করেন। ১৯৯৫ সালে ওই প্রতিষ্ঠন থেকেই অবসর নেন। প্রথম একক আলোকচিত্র প্রদর্শনী হয় ঢাকাতে ১৯৬৭ সালে। ধানমণ্ডি আর্ট এসেম্বলিতে অনুষ্ঠিত এই প্রদর্শনী দেখে শিল্পাচার্য জয়নুল আবেদিন লিখেছিলেন - বিজন সরকার এর সত্যিকারের স্বকীয়তা আছে, এই স্বকীয়তার স্বাক্ষর অন্যকারো দ্বারা দ্বিতীয়বার পুনঃ প্রকাশ সম্ভব নয়। দ্বিতীয় প্রদর্শনী হয় ১৯৭০ সালে পাকিস্তানের রাওয়ালপিন্ডি শহরে। তাঁর পুরস্কারের মধ্যে রয়েছে ১৯৭৬ সালে জাপানের এশিয়া -প্যাসিফিক কালচারাল সেন্টার ফর ইউনেস্কো পুরস্কার, ১৯৭৮ সালে কমনওয়েলথ কানাডা সন্মানসূচক পুরস্কার,  ১৯৮০ সালে সাইপ্রাসে অনুষ্ঠিত প্রথম কমনওয়েলথ ফিল্ম এন্ড টেলিভিশন ফেসটিভালে সার্টিফিকেট অফ মেরিট প্রদান করা হয়। আশির দশকে আন্তর্জাতিক ট্যুরিজম পোস্টার প্রতিযোগিতায় বিজন সরকারের ছবি দিয়ে বাংলাদেশ পর্যটন করপোরেশন রুরাল বাংলাদেশ শিরোনামের পোস্টারটি পিএটিএ গোল্ড পদক লাভ করে। তিনি বাংলাদেশ বাংলাদেশ ফটোগ্রাফিক সোসাইটির প্রতিষ্ঠাকালিন সদস্য , সন্মানিত ফেলো এবং সাবেক সভাপতি। বিজন সরকার ২৯ শে ডিসেম্বর ২০১২ সালে মারা যান। 
পঞ্চাশ দশকের শেষের দিকে আলোকচিত্রাচার্য মঞ্জুর আলম বেগ এর সাথে তার পরিচয় ঘটে এবং ১৯৬১ সালে বেগার্ট ইন্সটিটিউট অফ ফটোগ্রাফী থেকে আলোকচিত্রের ওপর প্রশিক্ষণ লাভ করেন। ১৯৬২ সালে পাকিস্তান সরকারের জিওলজিক্যাল সার্ভের (ভূতাত্ত্বিক জরিপ) আলোকচিত্রী হিসেবে পেশাজীবন শুরু করেন। পরবর্তীতে ১৯৭০ সালে তিনি তৎকালীন পাকিস্তান টেলিভিশনের ক্যামেরাম্যান এবং ১৯৭৩ সাল থেকে বাংলাদেশ পর্যটন করপোরেশনের প্রধান আলোকচিত্রী হিসেবে দায়িত্ব পালন করেন। ১৯৯৫ সালে ওই প্রতিষ্ঠন থেকেই অবসর নেন।
প্রথম একক আলোকচিত্র প্রদর্শনী হয় ঢাকাতে ১৯৬৭ সালে। ধানমণ্ডি আর্ট এসেম্বলিতে অনুষ্ঠিত এই প্রদর্শনী দেখে শিল্পাচার্য জয়নুল আবেদিন লিখেছিলেন - বিজন সরকার এর সত্যিকারের স্বকীয়তা আছে, এই স্বকীয়তার স্বাক্ষর অন্যকারো দ্বারা দ্বিতীয়বার পুনঃ প্রকাশ সম্ভব নয়। দ্বিতীয় প্রদর্শনী হয় ১৯৭০ সালে পাকিস্তানের রাওয়ালপিন্ডি শহরে।
১৯৬৯ সালে সরকার পাকিস্তান টেলিভিশনে চিত্রগ্রাহক হিসাবে যোগদান করেছিলেন; তিনি নদী ও নারী ছবিতে সহকারী চিত্রগ্রাহক হিসাবেও কাজ করেছেন। তিনি বাংলাদেশ চলচ্চিত্র সোসাইটির অন্যতম প্রতিষ্ঠাতা সদস্য ছিলেন।
২৯ নভেম্বর ২০১২, বিজন সরকার মারা যান। ২০১২ সালের ২১ নভেম্বর রাতে একটি সড়ক দুর্ঘটনায় তিনি মাথায় আঘাত পেয়েছিলেন । তিনি ঢাকার সিটি হাসপাতালের নিবিড় পরিচর্যা ইউনিটে (আইসিইউ) চিকিৎসাধীন ছিলেন। তিনি তার মাথায় আঘাত পেয়েছিলেন এবং প্রচুর রক্তপাত হয়েছে। তিনি কোমায় ছিলেন এবং কখনও জ্ঞান ফিরে আসেনি।
ফটোগ্রাফি উইদাউট ক্যামেরা! ক্যামরা খন্ড-১
সরকার প্রতিক

সরকার প্রতিক বাংলাদেশের একজন ফটোগ্রাফার তিনি পাঠশালা-দক্ষিণ এশিয়ান মিডিয়া ইনস্টিটিউটের প্রভাষক এবং ছবি মেলা আন্তর্জাতিক ফটোগ্রাফি উৎসব-এর সহ-কিউরেটর। সেভেন ফটো এজেন্সির প্রাক্তন সদস্য প্রতিকের উপস্থাপনা ইস্ট উইং গ্যালারী।
প্রতিক আমেরিকান ইন্টারন্যাশনাল ইউনিভার্সিটি, বাংলাদেশ (এআইইউবি), থেকে ২০০৯ বিজনেস অ্যাডমিনিস্ট্রেশন (মার্কেটিং) স্মাতক ডিগ্রী অর্জন করেছেন; ২০১১ সালে ইংল্যান্ডের গ্লৌচেস্টারশায়ার ইউনিভার্সিটিতে ডকুমেন্টারি ফটোগ্রাফি এবং আমেরিকা যুক্তরাষ্ট্রের ভার্জিনিয়া বিশ্ববিদ্যালয়ে নিউ মিডিয়া জার্নালিজম পড়াশোনা করেছেন; বি.এ. দক্ষিণ এশিয়ান মিডিয়া একাডেমি, পাঠশালায় ফটোগ্রাফিতে ২০১২ সালে; এবং ২০১২ সালে ওসলো পাঠশালা বিশ্ববিদ্যালয়, বাংলাদেশ-এ আন্তর্জাতিক প্রতিবেদন অধ্যয়ন করেছেন। 
সরকার পাঠশালার প্রভাষক । ব্রিটিশ জার্নাল অফ ফটোগ্রাফি ২০১৪ সালে তাকে 'ওয়ান টু ওয়াচ' হিসাবে বেছে নিয়েছিলেন । প্রতিক এমন একটি কাজ করে যা সময় এবং অন্তর্ধানের বস্তুগততার অন্বেষণ করে। তার প্রতিকৃতি, ল্যান্ডস্কেপ এবং ফটোগ্রাফিক সিরিজগুলি ব্যক্তিগত ও জাতীয় ইতিহাসের নির্দিষ্টকরণের সাথে দার্শনিকভাবে জড়িত। বিশদ পর্যবেক্ষণ এবং সূক্ষ্ম অঙ্গভঙ্গির কাজগুলি ব্যক্তিগত জায়গাগুলিতে প্রবেশ করে, প্রায়শই ন্যূনতম এবং বায়ুমণ্ডলীয়।
মোহাম্মাদ রকিবুল হাসান

মোহাম্মদ রকিবুল হাসান জন্ম ১৯৭৭ এম আর হাসান নামেও পরিচিত তিনি একজন বাংলাদেশী ডকুমেন্টারি ফটোগ্রাফার, ফটো সাংবাদিক, চলচ্চিত্র নির্মাতা এবং ভিজ্যুয়াল আর্টিস্ট। জলবায়ু পরিবর্তন, রাজনৈতিক সহিংসতা এবং রোহিঙ্গা শরণার্থী সঙ্কট নিয়ে তিনি ছবি তৈরি করেছেন। তিনি বহু বছর ধরে ফাইন আর্ট ফটোগ্রাফি এবং ডিজিটাল আর্ট অনুশীলন করে আসছেন। লুসি অ্যাওয়ার্ডস ডিসকভারি অফ দ্যা ইয়ার এ ভূষিত করা হয়েছিল ২০১৮ তে।
হাসানের জন্ম বাংলাদেশের শেরপুরের একটি ছোট্ট শহরে; তিনি তার পিতা মাতার পাঁচ সন্তানের মধ্যে সর্বকনিষ্ঠ। হাসান একটি মধ্যবিত্ত মুসলিম পরিবারে লালিত-পালিত হয়েছিল। তার বাড়িতে একটি বড় গ্রন্থাগার ছিল যেখানে তিনি দীর্ঘ সময় সাহিত্য পড়া এবং শিল্পের দিকে তাকিয়ে কাটিয়েছিলেন। তিনি শৈশবকাল থেকেই চিত্রাঙ্কনের প্রতি অনুরাগী ছিলেন এবং বাংলা কবিতা লেখার অনুশীলন করেছিলেন।
২০০৩ সালে অস্ট্রেলিয়ার সিডনি বিশ্ববিদ্যালয়ে ইউবিএস ফিল্ম স্কুল (সিডনি ফিল্ম স্কুল) -এ ফিল্ম অ্যান্ড ভিডিও প্রোডাকশন অধ্যয়নকালে হাসানের ফটোগ্রাফির সাথে পরিচয় হয়েছিল। ফটোগ্রাফির প্রতি তার আগ্রহের কারণেই তিনি বাংলাদেশে ফিরে আসেন পেশাদার ফটোগ্রাফার। ২০১১ থেকে ২০১২ সালে হাসানকে ফিলিপাইনের অ্যাটিনিও ম্যানিলা বিশ্ববিদ্যালয়ে ফটো জার্নালিজমে স্নাতকোত্তর ডিপ্লোমা অধ্যয়নের জন্য নেদারল্যান্ডসের ওয়ার্ল্ড প্রেস ফটো (ডাব্লুপিপি) থেকে সম্পূর্ণ বৃত্তি লাভ করে। ২০১৫ থেকে ২০১৭ সাল অক্সফোর্ড বিশ্ববিদ্যালয়ের থেকে ইতিহাস এবং আর্ট এ উচ্চ শিক্ষা লাভ করেন। তিনি ডেভিড হকনি, গারহার্ড রিখর, আন্দ্রেস গুরস্কি, থমাস ডিমান্ড, টমাস রাফ, জেফ ওয়াল, সিন্ডি শেরম্যান এবং ম্যান রেয়ের কাজ করেন 
হাসান দ্য ডেইলি স্টারের সাথে কাজ করেছেন এবং মেলবোর্ন-ভিত্তিক ফ্যালকন ফটো এজেন্সি তার প্রতিনিধিত্ব করেছিলেন এবং পরে তিনি নিউইয়র্ক সিটি-ভিত্তিক রেডাক্স পিকচারে যোগ দেন। [উদ্ধৃতি প্রয়োজন]
হাসানকে এশীয় উন্নয়ন ব্যাংক , জাতিসংঘের এফএও, রেড ক্রস ফর ইন্টারন্যাশনাল কমিটি, হেলেন কেলার ফাউন্ডেশন, সেভ দ্য চিলড্রেন এবং সেভ অরফান, ছবি নেওয়ার অনুমদিত দিয়েছিলেন। [উদ্ধৃতি প্রয়োজন]
তার কাজ সংবাদপত্র, ম্যাগাজিন, অনলাইন মিডিয়া এবং এশিয়ান জিওগ্রাফিক ম্যাগাজিন, বিবিসি , দ্যা ইকোলজিস্ট, সানডে টাইমস, দ্য ইনভিজিবল ফটোগ্রাফার এশিয়া, লেন্সক্র্যাচ, সিএফওয়াইই ম্যাগাজিন এবং ফ্লাস্টার ম্যাগাজিন। [ উদ্ধৃতি প্রয়োজন ]
হাসানের ছবির গল্পগুলিতে পার্ক লাইফ , সল্ট , ওয়েভ এবং আই এম রোহিঙ্গা 
তিনি ২০০৫ সালে তিনি তৈরি বাংলাদেশী ফটোগ্রাফারদের (বিপি) ফটোগ্রাফি সম্প্রদায়ের প্রধান
নায়েব উদ্দিন আহমেদ

নায়েব উদ্দিন আহমেদ (১৯২৫- ১৪ ডিসেম্বর ২০০৯) একজন বাংলাদেশী ফটোগ্রাফার ছিলেন। তিনি বাংলাদেশের মুক্তিযুদ্ধের সময় তার কাজের জন্য সবচেয়ে বেশি পরিচিত। ২০০৯ সালে, তার কাজের একটি প্রদর্শনী অনুষ্ঠিত হয়েছিল, যেখানে তার জীবন নিয়ে একটি তথ্যচিত্র দেখানো হয়েছিল।
চাঁদপুর

চাঁদপুর বাংলাদেশের চট্টগ্রাম বিভাগের একটি শহর। এটি চাঁদপুর জেলার প্রশাসনিক সদরদপ্তর এবং সবচেয়ে বড় শহর ও জনবহুল স্থান। শহরটি পদ্মা ও মেঘনা নদীর সংযোগ স্থলের নিকটে মেঘনা নদীর তীরে অবস্থিত। চাঁদপুর শহরের মোট আয়তন ২৬.৮২ বর্গকিলোমিটার এবং এর মোট জনসংখ্যা ১৭১,০৬৫ জন, যা এটিকে বাংলাদেশের ২২তম বৃহত্তম শহরে পরিণত করেছে (জনসংখ্যার ভিত্তিতে)। চাঁদপুরের ইলিশ মাছ সুস্বাদু হিসেবে সারাদেশে বেশ সমাদৃত বলে এ শহরকে ইলিশের শহর নামে ডাকা হয়।
চাঁদপুরের নামকরণ সম্পর্কে তেমন কিছু জানা যায় না, তবে এ সম্পর্কে বিভিন্ন জনের বিভিন্ন মতামত রয়েছে। বার ভূঁইয়াদের আমলে চাঁদপুর অঞ্চল বিক্রমপুরের জমিদার চাঁদরায়ের দখলে ছিল। এ অঞ্চলে তিনি একটি শাসনকেন্দ্র স্থাপন করেছিলেন। ঐতিহাসিক জে এম সেনগুপ্তের মতে, চাঁদরায়ের নাম অনুসারে এ অঞ্চলের নাম হয়েছে চাঁদপুর। অন্যমতে, চাঁদপুর শহরের (কোড়ালিয়া) পুরিন্দপুর মহল্লার চাঁদ ফকিরের নাম অনুসারে এ অঞ্চলের নাম চাঁদপুর। কারো মতে, শাহ আহমেদ চাঁদ নামে একজন প্রশাসক দিল্লী থেকে পঞ্চদশ শতকে এখানে এসে একটি নদী বন্দর স্থাপন করেছিলেন। তার নামানুসারে নাম হয়েছে চাঁদপুর।
চাঁদপুর মহকুমা ১৮৭৮ সালে গঠিত হয় এবং পৌরসভা গঠিত হয় ১৮৯৭ সালে।
২০১১ সালের আদমশুমারী অনুযায়ী চাঁদপুর শহরের মোট জনসংখ্যা ১,৫৯,০২১ জন।। এ বিপুল পরিমাণ জনসংখ্যা ৩৫,৮১৩টি খানায় বাস করে। জনসংখ্যার ঘনত্ব প্রতি বর্গ কিলোমিটারে ৬,৩৭৮ জন লোক বসবাস করে। লিঙ্গ অনুপাতে প্রতি ১০০০ জন পুরুষের বিপরীতে ৯৯৮ জন নারী রয়েছে এবং স্বাক্ষরতার হার ৮০.০৫%।
চাঁদপুর সড়ক, রেল ও নদী পথে রাজধানী ঢাকা, বাণিজ্যিক রাজধানী চট্টগ্রাম, নোয়াখালী, কুমিল্লা, নারায়ণগঞ্জ সহ বাংলাদেশের অন্যান্য গুরুত্বপূর্ণ অংশের সাথে যুক্ত।
আবরার আলম

আবরার আলম (জন্ম: ৯ অক্টোবর ১৯৯৬) একজন বাংলাদেশী ক্রিকেটার। তিনি ২৩ মার্চ ২০১৯ সালে ২০১৮-১৯ ঢাকা প্রিমিয়ার বিভাগ ক্রিকেট লিগে উত্তরা স্পোর্টিং ক্লাবের হয়ে লিস্ট এ ক্রিকেটে নাম লেখান।
ওয়াসিলউদ্দিন আহমদ

ওয়াসিলউদ্দিন আহমদ (জন্ম: ১৯ জানুয়ারী ১৯৮৬, চট্টগ্রামে) একজন বাংলাদেশী প্রথম শ্রেণির এবং লিস্ট এ ক্রিকেটার । তিনি ডানহাতি ব্যাটসম্যান এবং ডান বাহু মিডিয়াম পেস বোলার। 
ওয়াসিলউদ্দিন আহমদ ২০০২/০৩ সালে চট্টগ্রাম বিভাগের হয়ে আত্মপ্রকাশ করেন এবং ২০০৬/২০০৭ মৌসুম পর্যন্ত খেলেন। তিনি ২০০৪/০৫ সালে বাংলাদেশ ‘এ’ এবং ২০০১/০৯ সালে বাংলাদেশের অনূর্ধ্ব -১৯-এর হয়ে ওয়ানডে খেলেন।
তিনি খুলনা বিভাগের বিপক্ষে ২ টি প্রথম শ্রেণির অর্ধশতক করেছেন। তার সেরা স্কোর ৭৪ এবং দ্বিতীয় বরিশাল বিভাগের বিরুদ্ধে ৩৬ রানে ৩ উইকেট নেন। তার সেরা সীমিত ওভারের স্কোর জিম্বাবুয়ে এ দলের বিপক্ষে ৪৯ *।
তারিক আহমেদ

তারিক আহমেদ রুবেন (জন্ম: ১ জানুয়ারি ১৯৮১, বাংলাদেশের রংপুরে ) ২০০৮-০৯ সাল থেকে বাংলাদেশের জাতীয় ক্রিকেট লিগে খেলেছেন এমন একজন প্রথম শ্রেণির ক্রিকেটার ।
তারিক আহমেদ রুবেন মিডল অর্ডার ব্যাটসম্যান তিনি ২০০৮-০৯ সালে চট্টগ্রাম বিভাগ এবং ২০১০-১১ সালে বরিশাল বিভাগের হয়ে খেলেন, তবে ২০১১ সালে রংপুর বিভাগের দল গঠিত হলে তিনি নতুন দলের অধিনায়ক হয়ে রংপুরে ফিরেন। ২০১১-১২ সালের পরে তাকে অধিনায়ক নিযুক্ত করা হয়নি, তবে তিনি খেলোয়াড় হিসাবে রংপুর বিভাগে রয়েছেন। ২০১৫-১৬ সালে ঢাকা বিভাগের বিপক্ষে তার সর্বশেষ প্রথম-শ্রেণীর ম্যাচে রংপুর বিভাগের হয়ে তার সর্বোচ্চ স্কোর ১০২ রান।
কাঞ্চি

কাঞ্চি হলেন একজন বাংলাদেশি চলচ্চিত্র অভিনেত্রী।
কাঞ্চি ১৯৯৭ সালে মুক্তিপ্রাপ্ত "আনন্দ অশ্রু" চলচ্চিত্রে সালমান শাহের বিপরীতে অভিনয় করেছিলেন। তিনি ১৯৯৬ সালে "পৃথিবী আমারে চায় না" শিরোনামের একটি চলচ্চিত্রে অভিনয় করেছিলেন যেটি ছিল নায়ক হিসেবে ফেরদৌস আহমেদের প্রথম চলচ্চিত্র।
কাঞ্চি অভিনীত মুক্তিপ্রাপ্ত সকল চলচ্চিত্রের তালিকা
১৯৯৫---(১টি)<br>
১। "দেমাগ" (ইমরান) - জিয়াউদ্দিন মাসুদ - ১৪.০৭.১৯৯৫
১৯৯৬---(২টি)<br>
২। "অজান্তে" (ইমরান) - দিলীপ বিশ্বাস - ০২.০৮.১৯৯৬
৩। "বদসুরত" (ইমরান) - শিবলি সাদিক - ১১.১০.১৯৯৬
১৯৯৭---(৭টি)<br>
৪। "অপরাধ জগতের রাজা" (জয়) - আজমুল হুদা মিঠু - ১৮.০৪.১৯৯৭ - ঈদুল আজহা<br>
৫। "শেষ ঠিকানা" (অমিত হাসান) - শাহ আলম কিরণ - ২৩.০৫.১৯৯৭<br>
৬। "দরদী সন্তান" (অমিত হাসান) - শওকত জামিল - ২০.০৬.১৯৯৭<br>
৭। "আনন্দ অশ্রু" (সালমান শাহ্) - শিবলি সাদিক - ০১.০৮.১৯৯৭<br>
৮। "পৃথিবী আমারে চায় না" (ফেরদৌস) - অণ্জন - ০৩.১০.১৯৯৭<br>
৯। "পাগলা বাবুল" (মাসুদ শেখ) - কাজী হায়াৎ - ২১.১১.১৯৯৭<br>
১০। "তুমি শুধু তুমি" (অমিত হাসান) - আবিদ হাসান বাদল - ০৫.১২.১৯৯৭<br>
১৯৯৮---(১টি)<br>
১১। "অচল পয়সা" (বাপ্পারাজ) - সৈয়দ হারুন - ২৭.০২.১৯৯৮<br>
১৯৯৯---(২টি)<br>
১২। "মৃত্যু কত ভয়ঙ্কর" (অমিত হাসান) - আজিজ আহমেদ বাবুল - ১২.০৩.১৯৯৯<br>
১৩। "নয়নের কাজল" (আসিফ ইকবাল) - এম এ রাজ্জাক - ০৪.০৬.১৯৯৯<br>
২০০০---(১টি)<br>
১৪। "বিদ্রোহী আসামী" (বাপ্পারাজ) - মিলন চৌধুরী - ০৪.০২.২০০০
শানাজ আহমেদ

শানাজ আহমেদ (জন্ম: ১৯ জানুয়ারি ১৯৯৩) সিলেট বিভাগের হয়ে খেলেন এমন একজন বাংলাদেশী প্রথম শ্রেণির ক্রিকেটার।
কালীপদ বাউড়ি

কালিপদ বাউরি একজন ভারতীয় রাজনীতিবিদ ছিলেন যিনি ভারতের কমিউনিস্ট পার্টি (মার্ক্সবাদী) এর রাজনীতির সাথে যুক্ত ছিলেন। তিনি ১৯৭১ সালে পশ্চিমবঙ্গ বিধানসভায় গঙ্গাজলঘাটি বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ২০১৯ সালের ২ জানুয়ারি মৃত্যুবরণ করেন।
নাসুম আহমেদ

নাসুম আহমেদ (জন্ম: ৫ ডিসেম্বর ১৯৯৭) একজন বাংলাদেশী ক্রিকেটার। ২০২১ সালের মার্চে বাংলাদেশ দলের হয়ে আন্তর্জাতিক ক্রিকেটে অভিষেক ঘটে। মূলত অফস্পিন বোলার হিসেবে দলে অন্তর্ভুক্তির পর এখন দলের নিয়মিত মুখ নাসুম আহমেদ। লম্বাহাতে ব্যাট করতেও পারেন এই টেইলএন্ডার ব্যাটার।
নাসুমের জন্ম ৫ ডিসেম্বর ১৯৯৪ সালে সিলেটের জালাবাবাদ আবাসিক এলাকায়। তার পৈত্রিক নিবাস সুনামগঞ্জের দিরাই উপজেলার ভাটিপাড়া ইউনিরনের মর্দাপুর গ্রামে।
নাসুমের সিলেট বিভাগের হয়ে প্রথম শ্রেণির ক্রিকেটে অভিষেক হয় ২০১১ সালে। পরবর্তিতে তিনি বরিশাল বিভাগের হয়েও খেলেছেন। ২০১২ অনূর্ধ্ব-১৯ বিশ্বকাপে বাংলাদেশের হয়ে খেলেছেন। ২০১৪ সালের ঢাকা প্রিমিয়ার লিগে প্রাইম দোলেশ্বরের হয়ে লিস্ট ‘এ’ ক্রিকেটে অভিষেক ঘটে।
২০২১ সালের নিউজিল্যান্ড সফরে আন্তর্জাতিক ক্রিকেটে অভিষেক হয় নাসুমের। সেখানে তিনি তিনটি টি২০ খেলেন। ২০২১ সালের আগস্ট মাসে অস্ট্রেলিয়ার বিপক্ষে প্রথম টি -টোয়েন্টি ম্যাচে নাসুম ১৯ রান দিয়ে ৪ উইকেট নিয়েছিলেন যা বাংলাদেশকে প্রথমবারের মতো টি -টোয়েন্টিতে অস্ট্রেলিয়ার বিপক্ষে জিততে সাহায্য করেছিল। 
জানুয়ারি ২০২৫ সালে তাকে ২০২৫ আইসিসি চ্যাম্পিয়নস ট্রফির জন্য বাংলদেশ দলে অন্তর্ভুক্ত করা হয়।
নাসুম আহমেদ আইসিসির সেপ্টেম্বর মাসের সেরা তিন খেলোয়াড়ের একজন নির্বাচিত হয়েছেন।
ইমরান আহমেদ

ইমরান আহমেদ প্রথম-শ্রেণীর ও লিস্ট এ বাংলাদেশী ক্রিকেটার। ডানহাতি ব্যাটসম্যান। তিনি ১ এপ্রিল ১৯৮১ সালে ময়মনসিংহে জন্মগ্রহণ করেন। তিনি ২০০০/০১ সালে বরিশাল বিভাগের হয়ে আত্মপ্রকাশ করেন এবং ২০০৯/১০ মৌসুম পর্যন্ত ছিলেন। তিনি ২০০৯/১০ সালে বাংলাদেশের অনূর্ধ্ব -২৩, ১৯৯৯/৯৯ সালে সালে বাংলাদেশ যুব একাদশের হয়ে ছিলেন। তিনি চট্টগ্রাম বিভাগের বিপক্ষে ১৭৭ রানের সাথে সেরা ৫ টি প্রথম শ্রেণির সেঞ্চুরি এবং ১৫ টি অর্ধশতক করেছেন। তিনি রাজশাহী বিভাগের বিপক্ষে ১৫২ * রান করেছিলেন। মাঝে মাঝে বিরতিতে তিনি ৫ টি প্রথম শ্রেণির উইকেট নিয়েছেন। তার সেরা প্রথম শ্রেণির সেঞ্চুরি ১১৫, চট্টগ্রাম বিভাগের বিপক্ষে এসেছিল।
ইরফান আহমেদ (ক্রিকেটার)

ইরফান আহমেদ (জন্ম: ২৮ অক্টোবর ১৯৯৪) একজন বাংলাদেশী ক্রিকেটার। যিনি র হয়ে ২ এপ্রিল ২০১৮ সালে ২০১৭-১৮ ঢাকা প্রিমিয়ার বিভাগ ক্রিকেট লিগে লিস্ট এ ক্রিকেটে আত্মপ্রকাশ করেন।
বেলতৈল ইউনিয়ন

বেলতৈল ইউনিয়ন হলো বাংলাদেশের রাজশাহী বিভাগের সিরাজগঞ্জ জেলার অন্তর্গত করতোয়া নদীর পশ্চিম দিকে গড়ে উঠা শাহজাদপুর উপজেলার একটি ঐতিহ্যবাহী অঞ্চল।
বেলতৈল ইউনিয়নটি শাহজাদপুর উপজেলা থেকে ৮ কিলোমিটার দূ্রত্বে অবস্থিত। এর পূর্বে জালালপুর ইউনিয়ন, পশ্চিমে হাবিবুল্লাহনগর ইউনিয়ন দক্ষিণে কৈজুরী ইউনিয়ন, উত্তরে ধুকুরিয়াবেড়া ইউনিয়ন
বেলতৈল ইউনিয়ন হলো বাংলাদেশের রাজশাহী বিভাগের সিরাজগঞ্জ জেলার অন্তর্গত করতোয়া নদীর পশ্চিম দিকে গড়ে উঠা শাহজাদপুর উপজেলার একটি ঐতিহ্যবাহী অঞ্চল। সিরাজগঞ্জ জেলার শাহজাদপুর উপজেলাধীন বিশাল জনসংখ্যা অধ্যুষিত এলাকা বেলতৈল ইউনিয়ন। এর আয়তন-৯০১২ একর (৩২.১৬ বর্গ কি.মি) এবং সীমা-১২.৪০ বর্গমাইল। জনসংখ্যা প্রায় ৪১২৪৪ জন । বেলতৈল ইউনিয়ন-এ শতকরা ৯৫% মুসলমান, ৫% অন্যান্য ধর্মাম্বধী । শতকরা ৭০% লোক কৃষি, তাঁত এর উপর নির্ভরশীল। এখানে ধান, পাট, আলু, শরিষাসহ বিভিন্ন ধরনের সবজির আবাদ হয়। এখানে ১টি উচ্চ বিদ্যালয়, ৭টি মাদরাসা, ১৪টি সরকারী প্রাথমিক বিদ্যালয়, ০১টি রেজিঃ প্রাথমিক বিদ্যালয়, ২টি বে-সরকারী প্রাথমিক বিদ্যালয়সহ বিভিন্ন ধরনের শিক্ষা প্রতিষ্ঠান আছে। কাল পরিক্রমায় আজ বেলতৈল ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা ও তাঁত শিল্প সহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।
একসময় বেলতৈল ইউনিয়নের সাথে অন্যান্য অঞ্চলের প্রধান যোগাযোগ মাধ্যম ছিল নৌপথ। বর্তমানে এই ইউনিয়নের সাথে প্রধান যোগাযোগ মাধ্যম হলো সড়ক পথ।
বেলতৈল ইউনিয়নের একমাত্র প্রশাসনিক কার্যক্রম কেন্দ্র হল ঘোড়শাল বাজার। প্রসাশনিক ভবনটি ঘোড়শাল বাজারেই অবস্থিত।
২০১১ সালের আদমশুমারী অনুসারে বেলতৈল ইউনিয়নের জনসংখ্যা ৪১,২৪৪ জন। প্রতি বর্গ কিলোমিটারে জনসংখ্যার ঘনত্ব ১,৩০০ জন (প্রায়)।
বর্তমান চেয়ারম্যান - মোঃ রফিকুল ইসলাম
শাহনাজ (অভিনেত্রী)

শাহনাজ হলেন একজন বাংলাদেশি চলচ্চিত্র অভিনেত্রী। তিনি ১৯৯৬ সালে মুক্তিপ্রাপ্ত "সত্যের মৃত্যু নাই" চলচ্চিত্রে সালমান শাহের বিপরীতে অভিনয় করেছিলেন। তিনি বাংলাদেশের একজন জনপ্রিয় লেখক ।